
PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Nos a drenta luna di desèmber. Ta e luna ku hopi hende ta bisa ta mas dushi. Hopi fiesta i enkuentro ta bai tin. 
E fiesta mas grandi ku ta hasi e luna dushi ta rekordamentu di Niño Hesus 25 desèmber. Despues ta sigui ku e 
kambio di aña. Ya hende a kuminsá selebrá dianan di fiesta. Riba potrèt algun persona, huntu ku konosido músiko 
Arie Marsera. Nan tabata gosa di e luna riba e di 2 dia di desèmber. 


HOPI KAS SIN 
‘KERSTBOOM’ 


Hende a kuminsá fiesta desèmber 


Ora nos ta mas serka 
di e wesu , nos ta sinti 
ku e karni ta mas du- 
shi. 

Marshe di JICN 
Bo tambe ta bai e marshe 
na prizòn? 


Fecha 
djasabra 9 di desèmber 


Orario 
10’or di mainta te 3’or di atardi 


Sitio 
Tereno di parker na JICN, Plantashi Aruba 


Arte, muebel, ko’i hunga, paña, tas, hoya, dekorashon di Pasku i hopi 
mas, tur trahá na man dor di detenido. 


Tur e artíkulonan aki ta na benta. Ta usa e fondo ku rekoudá for di e 
benta pa kumpra material nobo, pa e detenidonan por sigui usa nan 
talento na un manera positivo. 


Bo ke sa kiko tur tin na benta? 
Wak riba e página di Facebook: Markt JICN 2023 


Boneiru | Kaya Grandi 22 


Kambio di orario! 


Dia 12 di desèmber 2023, Banco di Caribe lo sera for 
di 1’or di mèrdia debí na un kurso pa empleado. 


Djarason, dia 13 di desèmber nos lo sigui brinda nos servisionan na e ora 
kustumbrá di 8’or di mainta pa 4’or di atardi. Nos diskulpa pa kualke in- 
kumbiniensia ku esaki por trese. 


SORRY, WE’RE 
CLOSED 
AT 1:00 PM 


EMPLOYEE TRAINING 


SORRY, WE’RE 
CLOSED 
AT 1:00 PM 


EMPLOYEE TRAINING 


KRALENDIJK- Ayera, 
djadumingu 3 di novèmber 
den kareda 8:45 di mainta 
melding ta drenta na polis 
ku lo mester tin un pikòp a 
bai laman na altura di Hato. 
Mesora a dirigí patruya 
polisial pa e sitio. Na 
yegada di polis a konstatá 
ku e shofùr di e pikòp lo 
ta basta kansa i te hasta ta 


PIKÒP TA BAHA FO’I 
SABADECO STRET BAI LAMAN 


bou di influensia di alkohòl. 
Segun testigunan ora ku 
e hòmber a pasa stret bai 
laman ku e pikòp el a disidí 
di sigui kore kantu di kosta 
probablemente pa wak si e 
lo por a subi bèk ariba ku 
e pikòp pero esaki a kousa 
mas daño na e pikòp. E 
hòmber a keda detené. 
FUENTE:LIVE99FM 

Un kònteiner ménos importá e temporada aki 
HOPI KAS SIN 
‘KERSTBOOM’ 


KRALENDIJK – Den 
hopi kas na Boneiru no tin 
‘kerstboom’ e temporada 
di Pasku aki. E ta debí 
simplemente 
pasobra 
e 
importadónan no kier a kore 
riesgo i a importá solamente 
e kantidat di ‘kerstboom’ 
ku nan tabata sigur ku nan 
lo por bende. Aña pasá 
benta di ‘kerstboom’ a bai 


hopi malu. BONERIANO 
a buska mas informashon, 
papiando ku Aimed Ayubi, 
importadó di e matanan 
navideño aki. 
Aimed Ayubi i Mac 
Enterprises, 
ku 
su 
sentro di benta situá na 
Nikiboko/Tera Kòrá, ta e 
importadónan mas konosí 
di ‘kerstboom’ na Boneiru 


último añanan. De bes 
en kuando sa sosodé ku 
algun 
supermerkado 
òf 
otro komersiante tambe ta 
importá. 
For di fin di siman kaba 
tur ‘kerstboom’ a kaba 
serka Aimed. El a konfirmá 
esaki na BONERIANO, 
splikando ku e sa ku tantu 
Mac Enterprises komo e 
mes a importá solamente 
e ‘kerstboom’-nan grandi 
tipo ‘plantation’, ku bon 
mirá no ta asina adekuá pa 
pone den kas. Nan ta muchu 
grandi i di mes mas karu ku 
e ‘kerstboom’ tradishonal 
di kas. 
Aimed a splika: “Loke 
nos a importá e aña aki 
tabata 
prinsipalmente 
riba 
‘bestelling’, 
esta 
komersiantenan 
ku 
a 
pidi 
‘kerstboom’ 
tipo 
‘plantation’ 
adelantá 
serka nos. No a sobra 
práktikamente ‘kerstboom’ 
pa nos bende ku públiko.” 
Ayubi a bisa ku nan no 
tabatin nada di ‘kerstboom’ 
chikitu e aña aki. Solamente 
‘plantation’. El a komprondé 
ku na Mac Enterprises 
tambe e situashon tabata 
práktikamente similar. No 


por haña e ‘kerstboom’-nan 
chikitu aki debí ku kosecha 
a bai malu, debí na kambio 
di klima. 
“Aña pasá benta a bai 
malu pa nos. Mi sa ku Mac 
a importá tres kònteiner aña 
pasá. Komo ku benta a bai 
malu nan mester a bende 
tres kuart di un kònteiner 
afó. Mi tambe mester a 
tira ‘kerstboom’ ku a sobra 


aña pasá afó. Tabata un di 
tres importadó ku a hiba 
pèrdida grandi. Nos tur 
a haña gòlpi i e aña aki a 
importá ménos. Nos no 
kier a kore riesgo. E aña aki 
Boneiru a haña ún kònteiner 
ménos di ‘kerstboom’”, 
Aimed Ayubi a trese dilanti 
den 
kombersashon 
ku 
BONERIANO. 


Plantashon di e tipo di ‘kerstboom’ konosí komo ‘plantation’. 


Aimed Ayubi: “Importadónan di ‘kerstboom’ a haña 
gòlpi duru aña pasá.” 


KRALENDIJK 
-- 
For di awor tambe ta 
posibel pa personanan ku 
nashonalidat 
Hulandes 
entregá petishon online 
na Servisio di Imigrashon 
i Naturalisashon Karibe 
Hulandes, IND CN). 
Ta trata di petishonnan 
pa 
deklarashon 
di 
atmishon 
legal, 
deklarashon no aplikabel, 
pèrmit di estadia pa tempu 
definí, sin outorisashon 
pa estadia temporal ku e 


meta pa studia. 
Na 
e 
momentunan 
akí te ainda ta solamente 
posibel 
pa 
entregá 
petishon 
na 
Hulandes. 
IND ta sigui desaroyá 
e sistema, di manera ku 
despues por hasié tambe 
den otro idioma. 
Riba 
Rijksdienstcn. 
com 
por 
entregá 
un 
petishon online. Tambe 
ta 
haña 
preguntanan 
frekuente tokante entrega 
di un petishon online. 


Entrega petishon na IND 
posibel awor online 


Servicios Generales Francisca 
ta buska 
- 12 albañiles 
- 5 carpintero 
- 4 fierreros 


Pa mas inf. yama # 780-6119 


PENSAMENTU DI SIMAN 


4 desèmber 


Awe mi tin e deseo fuerte di bisa ..... 
Señor , Awe ta un dia dushi. Solo a sali i ta pasa dor di e 
bentana i ta iluminá kada huki di mi kamber. 
Meskos asina e kalor di bo kuido i amor ta drenta den 
mi kurason, te ora e forma un rui di adorashon, 
gradisimentu i amor. 


Anto ta lagami bisa: Danki Señor. 
Ta bon pa duna gradisimentu na Señor, i kanta alabansa 
na Bo nòmber, O Haltisímo; pa deklará Bo miserikordia 
den mainta i Bo fieldat tur anochi. (Salmo 91:1-2) 


Rumannan, un bon siman pa bosnan tur. Hasi un bunita 
gesto awe pa un hende. Lo bo sintibo bon! 
Un siman bendishoná pa bosnan tur. 

Polítika 


Partisipá den Gabinete òf nò 
Miembronan di VVD mester disidí 
DEN HAAG -- Despues 
di diskushon di lunanan 
largu tokante e fluho di 
asilo i despues di dianan di 
konsulta di krísis, Rutte su 
di kuater Gabinete a enfoká 
riba migrashon e zomer akí. 
E mester tabata mas estrikto 
i fuerte, VVD a haña, ku 
no a keda kla ku D66, 
ChristenUnie i CDA, aunke 
nan tabata hopi leu segun e 


partidonan akí. 
Ku PVV komo e ganadó 
grandi di e elekshon, algun 
di e miembronan di VVD ta 
kere ku e partido porfin por 
realisá loke e ke durante e 
tempu akí, un polítika di 
migrashon mas estrikto. 
Pero otro no ta mira 
gobernashon ku PVV. Esei 
no ta bai i asta lo nifiká e fin 
di e algun di e miembronan. 


No tur miembro di VVD 
ta di akuerdo ku lider di 
partido Yesilgöz, 
kende 
a bisa djabièrnè mainta 
ku VVD lo no sinta den 
un Gabinete. Ku e gran 
pèrdida di asiento, despues 
di tur e añanan akí na 
poder, ningun partisipashon 
den e gabinete ta kumbiní 
nos, Yesilgöz a argumentá. 
Sinembargo, e partido lo 
apoyá un Gabinete di sentro 
derechista komo un sorto 
di partner di toleransia. 
Djárason anochi Rutte su 
susesor por splika i defendé 
e akuerdo akí durante 
un reunion di partido na 
Utrecht. 
Un 
Gabinete 
derechista ta e opshon mas 
opvio, segun e resultadonan 
elektoral. 
PVV, 
VVD, 
NSC i BBB, huntu tin un 
mayoria generoso di 88 
asiento. I lider di e partido 
mas grandi, Geert Wilders, 
ta preferá un koalishon 
mayoritario di derechista. 
Miembronan di VVD ku 
ta na fabor di partisipashon 
den Gabinete, ta indiká 
tambe 
enkuestanan 
manera Eenvandaag, ku 
ta mustra ku 84 porshento 
di miembronan di VVD 


ta kere ku ta aseptabel sí e 
partido drenta un Gabinete 
di Promé Minister Wilders. 
Salta ronda 
Un klup di miembro 
di VVD, yamá Klassiek 
Liberaal, ku ya no tabata 
hopi 
satisfecho 
ku 
koperashon ku D66, ke 
pa e partido goberná. “Sí 
tin un momento ku bo, 
manera VVD, por realisá 
bo programa elektoral ku 
partidonan ku ta pensa di 
e mesun manera, ta awor,” 
presidente di VVD, Leon 
van Noort, a bisa Nieuwsuur. 
E ta tende e zonido akí 
di ku hopi miembro di 
VVD. 
Promotornan 
di 
partido, Halbe Zijlstra i 
Hans Hoogervorst, tambe 
ta kere ku Yesilgöz mester 
kita e blokeo di VVD pa 
partisipashon den Gabinete 
i kuminsá forma ku PVV. 
Den un karta mandá na De 


Telegraaf, nan a skirbi ku 
VVD ku su eksperensia di 
maneho, mester salba e pais 
for di káos. 
Otro prominentenan di 
VVD ta pensa diferente. 
Den e programa Sven op 1, 
Ed nijpels a bisa ku e tabata 
kontra koperashon ku PVV, 
tambe den un konstrukshon 
di toleransia. Segun e, no 
tin un bon kompromiso pa 
hasi i e programa elektoral 
di PVV ta den desakuerdo 
ku e programa elektoral 
di VVD. Johan Remkes 
ta sostené e mensahe di 
Yesilgöz pa no partisipá i 
Rutte tambe a ekspresá su 
sosten pa e liña di Yesilgöz. 
E votadó a bisa VVD: 
“Salta un ronda,” Yesilgöz 
a bisa djamars. Ta na dje pa 
splika e miembronan ayera 
nochi kiko esaki ta nifiká 
den práktika. 
FUENTE: NOS 


K R A L E N D I J K - 
“Keda honesto, Dios no 
gusta mentiroso”, tabata 
palabranan di diputado 
Clark Abraham durante e 
konferensia di prensa ‘Bon 
informá’ ku a tuma lugá 
djabièrnè 1 di dezèmber 
2023. 
Abrahan fuertemente a 
desaprobá e informashon 
ku a bini últimamente den 
prensa pa ku su kolega 
Nina den Heyer. “Ta 
hasi komo sifuera kolega 
den Heyer añanan komo 
diputado no a hasi nada 
pa solushoná e problema 
di Bonlab”, el a bisa. El 
a splika ku promé ku den 
Heyer a huramentá el a 
traha un sita pa sinta ku 


Bonlab. Despues a bin 
dilanti ku for di mei tabatin 
un rapòrt ku konsehonan, 
rekomendashon 
i 
direkshon pa ku Bonlab. 
“Bonlab a indiká ku e 
rapòrt ei nunka a wòrdu 
tratá den BC te pa stipulá.” 
E ta bisa ku ta Den 
Heyer a sòru pa stipulá i 
a atendé e situashon mas 
rápido ku por. Tambe 
ku Konseho Insular a 
presupuestá 
2.5 
mion 
dòler. Abraham a enfatisá 
ku niun otro Kolegio 
Ehekutivo a presupuestá 
sèn pa Bonlanb i a reta 
kualke hende pa demostrá 
lo kontrali. “Laga nos 
keda honesto i duna Cesar 
loke ta di Cesar”, el a bisa. 


Segun Clark Abraham: 
“Dios no gusta 
mentiroso” 


Pa formashon di Gabinete 
Eksploradó Plasterk tin mester di mas tempu 


DEN 
HAAG 
– 
Eksploradó Ronald Plasterk 
ta tuma mas tempu pa por 
asesorá Parlamento riba 
formashon di Gabinete. “Mi 
tabata spera di por a hasi 
esaki e siguiente djamars, 
5 di desèmber, awor lo ta e 
siman di 11 di desèmber.” 
E siman akí Plasterk 
a tene kombersashon ku 
dieskuater lider di partido. 
E lider di PVV, Geert 
Wilders, kende a bira e 
mas grandi, lo ke kuminsá 
negoshá un gabinete ku ta 
inkluí VVD, NSC i BBB. 
BBB tambe ta sinti asina. 
Pero ta resultá ku e no ta 
asina simpel di tur manera. 
VVD ke negoshá, pero no 
sinta den un Gabinete. E 


partido kier duna apoyo di 
Parlamento na un Gabinete 
di sentro derechista,” lider 
di e partido Dilan Yesilgöz, 
a bisa. 


Inventarisashon 
Pieter Omtzigt di NSC 
kier nombra dos informante 
promé 
ku 
mester 
hasi 


un balansa di tur partido 
polítiko riba ki problema 
nan kier pa resolvé i ki 
proposishon nan ke apoyá. 
Tambe e ke sa eksaktamente 
di Wilders kon e konekshon 
aki lo funshoná i kua parti 
di su programanan elektoral 
e lo laga atras. 
Di 
e 
partidonan 
prinsipal, 
GroenLinks- 
PvdA, a bisa ku e no ke ta 
den un Gabinete ku PVV. 
Opinionnan di otro partinan 
ta kambia atrobe for di 
negosiashonnan ku òf sin 
PVV, òf GroenLinks-PvdA. 
E 
Parlamento 
nobo 
tabata planeá pa diskutí 
e rapòrt di Plasterk dia 7 
di desèmber. Esei lo ta un 
siman despues. 
(Fuente: NOS) 

HULANDA 
-- 
Hóbennan 
Hulandes 
sa 
ménos tokante demokrasia 
i 
siudadanidat 
ku 
den 
paisnan 
similar 
di 
Europa. Esaki ta un di e 
resultadonan prinsipal di 
un enkuesta internashonal. 
E 
puntuashon 
di 
e 
alumnonan ta mas abou ku 
sinku aña pasá, tempu ku 
tambe tabata parse di tin 
un deskonosimentu riba e 
tema akí. 
E estudio a analisá 
konosementu i persepshon 
di 
demokrasia 
serka 
studiantenan 
intereskolar 
di dos grado di skol 
sekundario. P'esei ta trata 
di duna hóbennan un aña, 
òf 14 aña. 
A base di un enkuesta, 


a pone e konosementu 
di e skolnan na prueba. 
Ademas, 
hóbennan 
mester a kontestá tésis 
pa komprondé nan punto 
di bista riba demokrasia. 
E ta inkluí, por ehèmpel 
derechonan igual di hende 
hòmber, hende muhé i 
gruponan minoritario, òf 
partisipashon di hóbennan 
den aktividatnan polítiko. 
Ménos konfiansa den 
gobièrnu 
Studiantenan Hulandes 
ta haña un puntuashon 
bastante 
medio, 
pero 
investigadornan 
ta 
kompará nan ku paisnan 
similar 
na 
Hulanda. 
Kompará ku por ehèmpel 
e 
paisnan 
Skandinavia, 
òf e estado Aleman di 


Nort-Rhin-Westfalen, 
studiantenan Hulandes ta 
haña balornan hopi mas 
abou ku loke nan sa di 
demokrasia. Por ehèmpel, 
a 
lanta 
preguntanan 
tokante e funshon di lei i e 
prinsipionan di e estado di 
derecho. 
Kuater di kada sinku 
hóben na Hulanda ta kere 
ku demokrasia ta e mihó 
manera pa goberná e pais i 
nan ta bisa nan ta konfia den 
Gobièrnu. Pero kompará ku 
otro paisnan, studiantenan 
Hulandes 
tin 
ménos 
konfiansa den gobièrnu. 
Nan ta duna ménos sosten 
tambe na derechonan igual 
pa hende hòmber, hende 
muhé 
i 
minoridatnan 
étniko. 
E partisipashon polítiko 
di 
hóbennan 
tambe 
ta 
ménos aki. No solamente 
nan 
ta 
bisa 
ménos 
frekuentemente ku nan tin 
intenshon di vota, asta awor 
nan ta partisipá ménos den 
aktividatnan di siudadania. 
Por ehèmpel, e ta referí na e 
votonan pa e representante 
di klas, Parlamento di skol, 
òf konseho di studiante. 
Diferensia den 
edukashon 


Loke ta sali na kla den 
e estudio, ta e influensia 
di e nivel di edukashon di 
hóbennan, òf nan mayornan 
i si nan tin antesedentenan 
migratorio 
òf 
nò. 
E 
diferensianan akí ta mas 
grandi na Hulanda ku na 
paisnan komparabel. 
Por ehèmpel, hóbennan 
ku 
nan 
mayornan 
tin 
edukashon 
universitario, 
tin mas konosementu di 
kompetensia síviko. Esei ta 
e kualidatnan ku tin mester 
pa interakshoná ku otro den 
un bon manera i kontribuí 
na sosiedat. Tambe tin mas 
sosten entre e grupo akí pa 
igualdat di derechonan pa 
hende hòmber i hende muhé 
i diferente grupo étniko. 
Hende hóben ku un 
historia 
di 
migrashon, 
ta mas positivo tokante 
inmigrante 
i 
nan 
derechonan ku hóbennan 
ku no tin un historia di 
migrashon. Pa midi esaki, 
a hasi preguntanan na 
hóbennan manera yunan 
di imigrante mester risibí 
e mesun oportunidatnan 
edukashonal i e imigrante 
mester 
tin 
e 
mesun 
derechonan ku tur otro den 
e pais ei. 
Ademas, hóbennan ku 


un historia di migrashon 
tin 
ménos 
konfiansa 
den e institushonnan di 
demokrasia. Nan ta ménos 
probabel di vota ora nan 
tin 18 aña ku hóbennan sin 
antesedente di migrashon. 


Skol 
Na skol, ta hasi ménos 
riba 
siudadanonan 
ku 
den paisnan similar. Por 
ehèmpel, 
maestronan 
na 
Hulanda 
ta 
duna 
relativamente tiki atenshon 
na diferente perspektiva 
riba temanan polítiko i 
sosial i na diversidat i 
inklushon. Kompará ku 
nan 
kompañeronan 
den 
eksterior, 
studiantenan 
Hulandes ta bisa ku nan 
a 
siña 
ménos 
tokante 
siudadanidat na skol. E 
maestronan tambe a keda 
entrevistá i konfirmá e 
imágen akí. 
Den e último añanan, 
polítika a hasi preshon pa 
siña lèsnan di siudadano 
mas kla. E klasnan ta 
obligatorio for di 2006, 
pero e skolnan ta duna nan 
na nan manera. P'esei den 
e akuerdo di koalishon 
di CDA, VVD, D66 i 
ChristenUnie, a keda di 
akuerdo pa traha riba esaki. 


Konosementu studiantenan Hulandes tokante 
demokrasia ta keda atras 


Polítika 


KRALENDIJK- Clark 
Abraham ta grita na bos 
haltu tokante honestidat, 
transparensia i integridat. 
A tilda koalishon anterior 
ku a nombra bòshi hende 
riba lista polítiko. Awor tur 
kos ta mustra ku Demokrat 
i M21 no ta diferente i te 
hasta pió. 
Ken por ninga ku trabou 
ta skeiru manera pastechi 
pa hendenan riba lista di 


partido demokrat i M21? 
Trabou pa famia i amigunan 
ligá ku e partidonan aki 
tambe ta skeiru manera 
pastechi na fiesta i pa koroná 
obra ku salarionan gordo 
riba OVO. Ami no ta tilda 
hende pa loko, mi ta trese 
prueba. Ata algun ehèmpel. 
Den büró di diputadonan 
ta 
hendenan 
kasi 
tur 
kolaboradó ta sea riba lista, 
presidente di partido, famia, 


kasá, amigu òf koredó di 
kampaña. Na departamento 
di R&O gobièrnu ta hasi 
un nombramentu polítiko 
nombrando un amigu di 
konfiansa ku ta kandidato 
riba lista di partido demokrat 
komo direktor interino riba 
OVO ku salario gordo. A 
tilda koalishon anterior ku 
no ta nombra yu di tera den 
posishonnan klave pero ya 
kaba gobièrnu ta nombra 


konsehero for di Kòrsou 
riba OVO ku salario gordo. 
Na unda miembronan 
di koalishon den konseho 
insular a keda? Òf nos 
ta 
kómplise? 
Pafó 
di 
gobièrnu tambe tin poko 
moveshon 
ku 
ta 
pone 
hende su wènkbrou lanta. 
Kandidatonan klave riba 
lista di e partidonan den 
gobièrnu tin masha suerte 
pa haña trabou na algun 


instansia manera entre otro 
PCN. Pueblo ojo: Ta awor e 
fiesta di pastechi a kuminsá 
den gobièrnu i dentro di 
poko mas nombramentunan 
te tuma lugá pa asina 
partido demokrat i M21 
sigui djòdjò ku plaka di 
pueblo. E personanan ku 
ta sali grita riba facebook, 
na unda nan a keda? Awor 
no ta kuestioná? Keda 
honesto! 


Di un lesadó: 
Partido Demokrat ta traha pa su 
grupito ‘Friends & Family’ 

PLANNING NATURALISATIETOETS 2024 


Gezaghebber maakt hierbij de planning van de Naturalisatietoets 2024 bekend. 
Gezaghebber ta partisipá fecha nan planeá pa e prueba pa naturalisashon 2024 
Regeling Naturalisatietoets Openbare Lichamen Bonaire, Sint Eustatius en Saba 2011. 
Areglo di e prueba pa naturalisashon di e Entidatnan Públiko Boneiru, Sint Eustatius i Saba 2011. 
De naturalisatietoets bestaat uit drie delen: 
E prueba ta konsistí di tres parti: 
Deel/parti 1: maatschappij- en staatkundige kennis (konosementu di sosiedat i konosementu 
estatal) 
Deel/parti 2: Taalvaardigheid Papiaments (abilidat lingwístiko den Papiamentu) 
Deel/parti 3: Taalvaardigheid Nederlands (abilidat lingwístiko den Hulandes) 


Inschrijvingsdatum 
Fecha di registrashon 


Sluitingsdatum 
Inskripshon ta sera: 


Examendatum 
Fecha di èksamen 


Deel/parti 1 
02 januari 2024 
19 januari 2024 


27 januari 2024 


Deel/parti 2 
29 januari 2024 


09 februari 2024 


24 februari en 2 maart 2024 


Deel/parti 3 
12 februari 2024 


23 februari 2024 


9 en 16 maart 2024 


Inschrijvingsdatum 
Fecha di registrashon 


Sluitingsdatum 
Inskripshon ta sera: 


Examendatum 
Fecha di èksamen 


Deel/parti 1 
29 juli 2024 
9 augustus 2024 
24 augustus 2024 


Deel/parti 2 
19 augustus 2024 
30 augustus 2024 
14 en 21 september 2024 


Deel/parti 3 
16 september 2024 
27 september 2024 
19 en 26 oktober 2024 


Inschrijfformulier is beschikbaar bij het Kabinet van de Gezaghebber. 
Formulario di inskripshon ta optenibel na Gabinete di Gezaghebber 


Werktijden: 
Orarionan: 
Maandag: 09:00-11:00 en 14:00-16:00u 
Djaluna : 09:00-11:00 en 14:00-16:00u 
Dinsdag en woensdag: 09:00 -11:00 u 
Djamars i Djárason: 09:00 – 11:00u 
Donderdag en vrijdag: 14:00 – 16:00u 
Djaweps i Djabièrnè: 14:00-16:00u 

Programanan di Bonaire.tv 
TELBO kanal 70 
Flamingo TV kanal 23 


12.00 Aktualidat: 
Henk i Evelien van Dort 
13.00 Aki Boneiru: 
85 Aña Adelfa Dé St Jago 
14.00 Herensia Korsou: 
Robert wall, Maria 
Marchena i Aida Sprock 
15.00 BAPA: 
Izain Mercera 
16.00 Herensia: 
Biniano Hubert 
Emerenciana (Carniseria Latino) 
17.00 Dokumental: 
Kuranderia 2017 
19.30 Puerto Latino: 
Luis Zárraga 


20.00 Herensia: 
Nort'i Saliña (kas pa kas) 14 
21.00 Aki Boneiru: 
Rancha Onima 
22.00 Herensia Korsou: 
Omira Bouthisma 
23.00 BAPA: 
John Tribhawansing 


Djaluna 13 desèmber 2023 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


KRALENDIJK- 
Dia 
dos di desèmber 2023, 
Fundashon Lesa Ta Dushi 
(FLTD) a organisá e promé 
kompetensia 
di 
deletrá 
den idioma Papiamentu. 
Shete alumno a inskribí pa 
partisipá na e kompetensia 
aki. 
Weikell 
Sanchez, 
Celeste 
Libier 
Badillo, 
Janae Janga, D’Jeano Libier 
Pomario, Isabella Soleano, 
Gianni 
Isenia 
i 
Haely 
Landwier. Den e promé 


parti di e kompetensia 
kada partisipante a haña un 
minüt pa deletrá mas tantu 
palabra korektamente. 
E kuater partisipantenan 
ku a deletrá mas tantu 
palabra 
korektamente 
a 
sigui pa e siguiente ròndu. 
Den e di dos ròndu e 
partisipantenan mester a 
korigí un frase, mester a 
bisa kua palabra ta bon òf 
malu skirbí i nan mester a 
yena e lèter ku falta den un 


palabra. E dos finalistanan 
Haely i D’Jeano a kontinuá 
pa e rònda final. Ambos a 
haña seis palabra pa nan 
skirbi korektamente. 
Tabata 
D’Jeano 
ku 
ta sali e ganadó dor di 
skibi tur seis palabranan 
korektamente. FLTD kier 
gradisí 
su 
spònsernan 
kual 
ta 
Komunidat 
di 
Skol Bonairiano (SGB) 
pa 
lokalidat, 
Edukativo 
Bonaire pa premionan i 
Akademia 
Papiamentu 
pa tasnan ku kontenido 
ku 
kada 
partisipante 
i 
boluntarionan 
a 
risibí. 
Tur partisipante a risibí 
un medaya i sertifikado di 
FLTD komo rekuerdo di 
nan partisipashon. Kada 
partisipante a risibí e buki 
Nona bèk den tempu 3, 
Selebrá libertat di hendenan 
liber ku Fundashon Wega di 
Number Bonaire i Cargill 
Salt Bonaire a finansiá. 
Tambe nos a hasi entrega 
di premio na dos maestra 
di Kolegio Kristu Bon 
Wardadó ku a partisipá na 
e kompetensia di Huki di 
buki mas atraktivo den klas. 


Tabata yùfrou Irlaika 
Martinus ku tabatin e huki 
mas atraktivo i yùfrou 
Geraima Ellis ku a sali na 
di dos lugá. Personal di 
Biblioteka Públiko a saka e 
mihó huki di buki atraktivo 
den klas. Direktiva di 
FLTD 
ta 
gradisí 
tur 
maestra, 
mayornan, 
skolnan 
i 
personal 
di 
Biblioteka Públiko pa nan 
koperashon durante tur dos 
kompetensia. Boso aporte 
ta di gran balor pa sigui 
konsientisá nos muchanan 
tokante e importansia di 
lesamentu. 


Resultado di promé kompetensia di deletrá 
den idioma Papiamentu 


Reflekshon di Siman 
PAS KU DIOS! 
“Pasobra un yu a nase pa nos, un yu hòmber ta duná na nos, i e 
gobernashon lo ta riba Su skouder. Su nòmber lo ta Konsehero 
Maraviyoso, Dios Poderoso, Tata Etèrno, Prens di Pas.” Isaias 
9:6(BS) 


Luna di desèmber a habri. Luna di lus, luna di regalo i luna di 
reflekshon. Desèmber un luna diferente ku un toke diferente. 
Hende ta prepará konsiente i inkonsiente pa rekordá nasementu 
di Señor Hesus. 
Beibel ta deskribí diferente nòmber di Hesus. Den e versíkulo di 
awe nos ta mira 4 nòmber: Konsehero Maravioso, Dios Poderoso, 
Tata Eterno i Prens di Pas. Awe mi ta skohe pa para ketu na e 
nòmber; Prens di Pas. 
Bida di hende ta karakterisá pa konflikto, problema, atversidat i 
preokupashon. Un mente trubel i yen di strès. Hesus a bin komo 
Prens di Pas. Efesionan 2:14 ta bisa: “Pasobra E mes ta nos pas.” 
I pasobra E ta Pas, E por duna nos pas. 
1.Pas dor di rekonsiliá nos ku Dios pasobra Hesus ta e kaminda pa 
yega serka Dios - Juan 14:6. 
2. E ta duna pas mental, dor ku El a tuma nos pikánan riba djE i ta 
pordoná nos pikánan – Efesionan 1:7. 
3. Pas dor ku nos ta liber di kondenashon! Den Hesus nos mente 
ta stòp di kondená nos i E ta presentá nos sin kulpa i sin mancha 
dilanti di Dios – Efesionan 1:4. 
Pakiko sigui kana ku ansha, temor i preokupashon? Bini na Hesus 
Kende ta e Prens di Pas i bo bida lo ta transformá. Hesus ta nos 
Pasku, E so ta duna Pas ku Dios! 
Hesus ta interesá den bo bida. Komo Prens di Pas E ke duna bo 
Pas awe. 
Bo ke sa mas? Mail nos na: grasia.miserikordia@gmail.com 


Miralda Paula-Frans 
Produkshon PGM 

KRALENDIJK - Dia 
30 di novèmber 2023 i 
evento tan sperá di Tourism 
Innovation Project Shark 
Tank a tuma lugá na Delfins 
Beach 
Resort. 
Nuebe 
kandidato pashoná a haña 
oportunidat pa mustra nan 
proyekto inovativo i nan 
tabatin chèns di gana un 


premio mayó di $ 10.000. 
Durante 
e 
Tourism 
Innovation Project ku a keda 
lansá na luna di ougùstus 
via un kolaborashon ku 
Kámara 
di 
Komèrsio, 
e partisipantenan por a 
presentá nan ideanan úniko 
i progresivo pa kontribuí 
na e produkto turístiko di 


Boneiru i mehorá esaki. 
Nuebe kandidato a pone 
nan stèmpel riba e evento, 
kaminda kada un a aportá 
na e ambiente vibrante di e 
Tourism Innovation Project. 
E kandidatonan akí tabata 
Anthony Angila, Wijnand 
de Wolf, Javier Semeleer, 
Xiomara 
Frans-Muller, 


Saeed 
Lourens, 
Flavio 
Maestroni, Manon Meijer 
i Sharnise Alexander. E 
kompetensia tabata fuerte 
i kada presentashon tabata 
yen di inovashon, pashon i 
kreatividat. 
Despues 
di 
un 
evaluashon e hurado a 
identifiká 
tres 
proyekto 
eksepshonal ku a destaká 
entre e otronan. E tòp tres 
finalistanan di e Tourism 
Innovation Shark Tank ta: 
Jose i Vanessa Martis ku 
nan proyekto ‘Glamping’. 
Saeed 
Lourens 
ku 
su konsepto di ‘Nature 
Cooking’. 
Anthony Angila ku su 
proyekto ‘Kunuku Life’. 
TCB su apresio ta bai pa 
e hurado i nos partnernan 
apresiá. 
Nan 
sosten 
a 
hunga un ròl krusial pa 
hasi e evento akí posibel. 
Miles Mercera (TCB), Paul 
Coolen (Sapias Holding), 
Benita 
Wout 
(MCB), 
Maarten van der Scheer 
(BIA), Veroesjka de Windt 


(BONHATA), 
Gunther 
Flanegin (Kapitan di Haf 
di Entidat Públiko Boneiru) 
i Phar Martha (Kámara di 
Komèrsio) a forma parti di 
e hurado. 
Anthony Angila a bini 
dilanti komo e ganadó final 
ku su proyekto di ‘Kunuku 
Life’. Anthony su vishon ta 
pa kompartí e bunitesa di i e 
amor pa e ‘Bida di Kunuku’ 
ku tantu nos bishitantenan 
komo 
nos 
poblashon 
lokal, i su plan ta tambe pa 
invertí den un eksperensia 
‘zipline’ úniko na kunuku 
di su famia, di manera ku e 
ta añadí un atrakshon úniko 
i eksitante na nos isla. E 
Tourism Innovation Project 
a mustra su kompromiso ku 
stimulashon di inovashon, 
kolaborashon i oportunidat 
den sektor turístiko. Nos 
ta felisitá tur partisipante i 
nos ta anhelá pa mira kon e 
proyekto ‘Kunuku Life’ di 
Anthony Angila ta kontribuí 
na e desaroyo kontinuo di 
nos sektor turístiko. 


KRALENDIJK 
-- 
Anteriormente 
Caribsch 
Netwerk a publiká tokante 
hende di edat na Boneiru ku 
no por biba nan so mas na 
kas. 
E kantidat di petishon di 
kas asistí i kuido spesial, ta 
parse di a oumentá ainda 
mas un aña despues. Marit 
Severijnse ta skirbi, ora ku 
kuido di un tata, mama bieu, 
òf enfermo no ta eksitoso 
mas, famia ta purba pidi 
ayudo profeshonal. 
Pero pa motibu di e 
eskases di lugá pa e asina 
yamá kuido di relevo, 
kuido ku un otro persona ta 
asumí temporalmente for di 
e kuidadó, e ansianonan no 
por risibí e kuido nesesario. 
Tin 12 lugá pa kuido di 
relevo na Boneiru, miéntras 
ku ta risibí mas o ménos 30 
petishon kada tres, Zorg en 
Welzijn Groep ta bisa. 


Oumento demanda di 
kas 
Na 
komienso 
di 
e 
aña akí, mas o ménos 25 
persona di edat mester di un 
apartamento, awor tin mas 
o ménos 33, Genara Timp- 
Silberie di ZW Groep, ta 
bisa. 
E demanda di kuido 
tambe ta kresiendo entre 
e grupo di hende grandi 
ku ta dependé di nan mes, 
pasobra por ehèmpel nan 
mester di ayudo di kuidadó. 
E falta di lugá tambe 
tin 
konsekuensia 
pa 
e 
kuidadónan informal. E 
personanan di edat grandi 
ta biba hopi biá den kas di 
un familiar ku ta kuida nan, 
direktor Timp-Silberie ta 
bisa. “Tin biá esaki ta bira 
muchu pisá pa e kuidadó. 
Tambe nos ta risibí petishon 
ora un kuidadó mester bai 
eksterior, por ehèmpel.” 


Tambe tin kaso di hende 
di edat ku no tin sosten di 
un familiar, miéntras ku 
nan no por kuida nan mes. 
Ta trata di 23 ansiano 
ku realmente no por keda 
kas. Nos ta risibí tambe 
petishonnan pa e mesun 
persona. 
Nos ta trahando duru 
pa fortalesé apoyo sosial 
pa nan por risibí kuido 
intensivo na kas i nos ta sigui 
traha duru riba un solushon 
sostenibel. Na lokalidatnan 
di akohida, aktualmente ta 
hasiendo intento pa yuda 
e personanan mayor akí 
por lo ménos durante dia. 
Pero ainda tin un eskases di 
lugá na e akohidanan akí, 
segun Timp-Silberie Timp- 
Silberie. Tin hende di edat 
ku por biba independiente 
i nos ta fomentá esaki 
tambe dor di yuda nan, 
por ehèmpel ku kuminda, 


transporte, 
yudansa 
doméstiko i akohida. 


Gobièrnu ta ofresé 
atenshon 
Durante su último bishita 
na Boneiru, Ombudsman 
Nashonal tambe a mira ku 
vários persona di edat no 
tin fasilidat riba e isla, òf 
ta den pobresa. “E realidat 
ta ku hopi hende grandi 
ta lucha kontra pobresa,” 
Timp-Silberie 
ta 
di 
akuerdo. Komo fundashon, 
nos 
no 
nesesariamente 


ta enfoká riba kombatí 
pobresa, pero tin biá e 
ta kore paralelo. Apesar 
di 
e 
preokupashonnan, 
segun 
Timp-Silberie, 
gobièrnu lokal i Hulanda 
ta dunando atenshon na e 
problema. “Nos ta trahando 
intensamente huntu pa e 
grupo di meta di hende 
grandi ku e outoridatnan i 
e partnernan di e kadena.” 
E kaida di e gabinete na 
Hulanda te awor, no tin 
influensia riba esaki, segun 
Timp-Silberie. 


Demanda kas pa grandi ta sigui oumentá 


Den TCB ku su proyekto di ‘Kunuku Life’ 
Anthony Angila a gana $ 10.000 

Klientenan, gerensia i personal di FKPD ta partisipá 
fayesimentu di 
sra. Marelva Edmunda Janga 


konosi komo Melva 
mama di nos kliente Marcelino Josefa. 


Fundashon Kwido pa Personanan Desabilitá (FKPD) ta deseá 
Marcelino i henter famia hopi forsa ku e perdida di nan ser 
kerí. 


Nos mas sinsero kondolensia. 


is looking for 
Housekeeping Department 
-kamarera pa rooms - orario 8’or mainta pa 4’or atardi 


Por favor manda bo CV di solisitut na 
Harbour Village Beach Club òf email: 
mcgonzalez@harbourvillage.com òf por yama pa un 
sita na +599-717 7500 ext.141 


K R A L E N D I J K 
– 
Informashon 
digno 
di 
krédito 
di 
kua 
BONERIANO ta disponé ta 
mustra ku negosiashonnan 
ta tumando lugá basta 
tempu kaba pa bende e 
tereno grandi di Mentor, un 
tempu propiedat di Leando 
Nicolaas, último di famia 
Vis. Ta un anterior plantashi 
ku hopi historia. 
Basta 
dia 
kaba 
BONERIANO ta disponé 
di e informe aki, pero 
tabata 
difísil 
pa 
haña 
konfirmashon di e doñonan 
aktual, ku ta herederonan 
di Cornelis (Cor) Vis ku 
último a biba den e lanthùis 
di Mentor. Cor, yu di un 
eks-polis hulandes oropeo 
di Alphen aan de Rijn, a 
kasa ku Helena Nicolaas, 
un dje nietunan di Leando 
Nicolaas. 
Cor 
Vis 
atrabes 
di 
añanan a desplegá hopi 
aktividat riba e tereno di 
Mentor. E tabatin panaderia 
un botekin, fábrika di blòki 
i 
mosaiko, 
karpinteria. 


Ademas tabatin un krio 
grandi di kabritu, ku Chacha 
Wijman i otronan tabata 
mata pa bende spesialmente 
riba djadumingu. 
BONERIANO 
a 
komprondé ku ámtenarnan 
di R&O ta siguiendo e 
desaroyonan na Mentor 
hopi djaserka. Asina por 
menshon ku esnan ku 
ke atkirí Mentor ta den 
kontakto ku funshonarionan 
di R&O (direktorado di 


Espasio i Desaroyo), pa 
asina sigurá ku nan plannan 
pa desaroyo di e tereno 
di Mentor lo kumpli ku 
rekisitonan ku R&O ta 
pone pa e área aki. 
No ta sin mas por 
bai 
desaroyá, 
trahando 
bibienda na Mentor. Mester 
tene kuenta por ehèmpel ku 
riba tereno di Mentor tin 
un área grandi di dam pa 
wanta awa. Tur desaroyo 
mester tuma lugá ku esaki 
na mente. BONERIANO a 
komprondé ku tin alrededor 
di 10 yu den e famia aki. Tin 
di nan ku mientrastantu a 
fayesé i nan desendientenan 
tambe mester firma. 
No ta promé bes ku ta 
sali informashon tokante 
posibel benta di Mentor. 
Den pasado no masha leu 
tambe tabatin un grupo di 
invershonista ku huntu ku 
Peter van de Mosselaar ku 
kier a krea un desaroyo 
den Saliña di Vlijt bai te 
Mentor, poniendo ku boto i 
yatenan lo por a yega te na 
e sitio aki. 


Desaroyo ta mará na regla severo 
Negosiashon pa 
bende Mentor 


Esaki ta e lanthùis di Mentor, sin duda un monumento, ku lo bini remarke pa 
restorashon. 


E kombinashon di foto aki ta duna un bista di e dam i 
roinan ku awa riba tereno di Mentor. 


Cor Vis i Helena Vis- 
Nicolaas i nan yunan a 
biba hopi aña den e kas 
di Mentor. 

Despedida di Charles (Chamòk) Martis 


Hopi hende, famia, amigu i konosí, a tuma 
despedida di Charles Martis, kariñosamente 
yamá Chamòk, djasabra último. Tabatin 
oportunidat pa kondolensia na Misa di 
Coromoto. Despues a trasladá su restunan 
pa santana katóliko na Playa. Pas na su 
restunan. 

WIN 
the full amount* of 
your purchase back! 


& 
Get the 
chance to 


Shop at 


KRALENDIJK -- Un 
kandela grandi a kuminsá 
djabièrnè 
na 
Kaminda 
Sorobon. Un bosero di 
Departamento di Bombero 
a bisa Bonaire.nu banda 
di e kurá di e aeropuerto, 
a sende hèlmnan bieu di 
RCN na kandela. Esaki ta 


muchu serka di aeropuerto. 
Ta posibel ku lo imponé un 
multa. Nubia grandi skur 
a rondoná vários distrito 
di Boneiru. No solamente 
huma ta un molestia, e holó 
tambe tabata desagradabel. 
Na prinsipio tabata parse 
ku tayer di outo bieu 


tabata kima. Despues di un 
inspekshon mas serkano, 
esaki no tabata asina. 
E 
kandela 
tabata 
kontrolá i e kuerpo di 
bombero 
no 
mester 
a 
intervení. 
Sinembargo 
e 
kontroladónan 
di 
Aeropuerto 
Flamingo 


Kandela grandi den bisindario di aeropuerto 


tambe tabata presente na 
e sitio. E huma por kousa 
problema na avionnan ku ta 
lanta i aterisá. 
Un bosero di Kuerpo di 
Bombero a bisa: “RCN kier 
destruí kosnan. Aki ta kima 


hèlmnan bieu den kua tin 
rùber. Nan a skohe e lugá 
akí. Esaki no ta permití, 
pasobra entre otro tráfiko 
aéreo por sufri di esaki. 
Mi ta kere ku lo sigui un 
multa.” 

K R A L E N D I J K - - 
Despues di 2 luna traha 
riba nan obranan, e adulto 
mayónan 
di 
AKSESO, 
a yega momentu pa nan 
eksponé nan obra pa públiko 
djabièrnè 1 di desèmber. 


Eksposishon di adulto mayó di AKSESO 


Esaki a tuma lugá na sentro 
di bario Amboina. Famia i 
konosínan a pasa pa mira 
loke e adulto mayónan a 
traha. Nan a keda enkantá 
ku loke nan a mira. 


Siguiente aktividat ta 
bai tin mas kos. Trabou ta 
sigui serka e lidernan pa e 
adulto mayónan tin tarea 
pa kontinuá. Potrèt algun 
bista di e kantidat di kos ku 
tabatin. 

INTERESÁ? 
SOLISITA AWOR! 


TA BUSKA 
EMPLEADO! 


STICHTING BIRGEN 
MARIA KINDEROPVANG 
BONAIRE 


Bo deseo ta pa traha ku mucha 
di 0 pa 12 aña? 
Bo ke traha komo lider di grupo na 
un akohida pa Mucha? 


BIRGEN MARIA TA 
OFRESÈ BO UN 
OPORTUNIDAT ÚNIKO: 


ku smak, entusiasmo i dinamismo 
kreativo i yen di ideanan original 
ku por funshoná den tim 


nilva.wout@birgenmaria.org 


+599-717-8393 


Bo ta interesá, bo ta mira un 


oportunidat úniko pa traha i desaroya al 


mismo tempu? No basilá, skirbi bo 


karta di motivashon i CV i mail nan 


mesora pa sra Nilva Wout 


Pa forma parti di un tim ku oportunidat di 
desaroyo kontinuo, ku ta sinta ku 
regularidat huntu pa plania i deliberá; 
Di siña di bo koleganan ku ta trahando na e 
otro lokalidat i skolnan; 
Pa desaroyo personal riba diferente nivel 
komo ku banda di trabou tambe tin 
oportunidat pa bishita dianan di estudio ku 
otro koleganan. 
Pa sigui estudio MBO nivel 4 (BBL) 


Si bo ke haña mas informashon bo por 
tuma kontakto ku sra. Sonaida Janga 
(+599 796 0764) òf sra. Juraima Josefa 
(+599 796 5359) 


+599-795-6255 


Fundashon Birgen Maria Akohida pa Mucha ta buska 
lidernan motivá i dediká ku tin MBO/SPW nivel 3 of 4 
pa traha na un di nos lokalidatnan. (30 òf 40 ora) 


Esaki ta bo chèns! 


Fundashon Birgen Maria Akohida pa Mucha ta un fundashon nobo 
ku tin tres lokalidat ku ta brindá akohida pa mucha bou di su 
maneho. E tres lokalidat nan ta: 


Kinderdagverblijf “Hardin Tia Sus” (IKC Rincon) 
Akohida despues di skol IKC Rincon 
Akohida despues di skol IKC KKBW 


Bo ke traha na un di e tres lokalidat nan? Bo ta buskando un trabou 
fleksibel, ku variashon? Ku ke i ta gusta traha ku mucha, yuda nan 
den nan desaroyo? Ku ke koperá pa e muchanan pasa un tempu 
dushi traimèrdia? 


KRALENDIJK--SGB 
/ Cluster 3 a dòrna nan 
lokalidat 
den 
tremendo 
ambiente di Pasku. Bou di 
guia di alumno i dosentenan 
a prepará un tremendo 
bazar di Pasku , ku diferente 
obra di man speshal trahá 
pa e temporada aki, un 
sukulento BBQ , bar bon 
surtí, hopi ta esnan ku a 
akudí i disfrutá di e dushi 


SGB / Cluster 3 ku bazar di Pasku 
ambiente di Pasku pa dòrná 
e anochi. 
Grupo 
Marjorette 
Unity a duna un bunita 
presentashon riba músika 
di Pasku. E imágennan ta 
papia di un anochi mágiko 
i eksitoso , for di awor 
Cluster3 i su tim ta deseá 
pueblo di Boneiru Felis 
dianan di fiesta. 

K R A L E N D I J K - - 
Na entrada di e tereno di 
Aeropuerto Flamingo tin 
Palunan di palma mester di mantenshon 


algun palu di palma ku 
mester di atenshon. Mester 
duna nan un bon pelá i 


ademas eleminá e foyonan 
di palma ku ta kai na suela, 
dunando un mahos bista pa 


entre otro turistanan ku ta 
yega e isla. 
E palunan di palma aki 
sin duda ta bunita, pero 
mester mantené nan sí. 
Awor ta asina ku e foyonan 
di palma ta kai i nan ta keda 
bentá bou dje palunan aki. 
Kiko ta kosta pa sikiera un 
bes pa siman kita nan. 
Tin mas sitio, na hotèl 


i empresanan, na unda a 
planta e palmanan aki, pero 
ta mantené. Kada sierto 
tempu ta subi kita e foyonan 
ku a muri i ta keda pegá na 
e tronkon. 
Ta bon pa Bonaire 
International Airport (BIA) 
tuma e krítika aki na serio 
i atendé ku e palunan di 
palma aki. 

KATAN 
DOBLA 
SIN 
KIBRA! 


tabata sa kiko hasi. Te despues di basta splikashon entre 
e dos hòmbernan e a bin komprondé. Ku e baño aki ta 
un pa transgender. Ku no tabatin freiashi niun momento 
so. Ata nan ta puntra IVON kuantu tempu e tin ku e a ku- 
minsá ku e proseso di kambio. Ivon a keda brua lenga. 
Paso e no sa ku e bisanan ku e no ta transgender nan lo 
será kabes batié òf violé eiden! Lihé lihé e a laba su man. 
I sali for di e baño na kareda. For di e dia ei nunka mas 
Ivon a drenta un baño sin sa promé ku ta baño pa muhé 
òf hòmber òf transgender. I den su tas e tin un ròl di pa- 
pel di WC ta kana kuné. 
KATAN tambe a yega di pasa den algu similar. Pero pió 
ku IVON. KATAN a yega di bai un eksposishon den AHOY 
na hulanda. AHOY tabata lata lata di hende. Bañonan ta- 
bata hechòk ku hende pará den rei pa warda bùrt. No ora 
ku KATAN a yega na bùrt KATAN no tabatin 25 sèn pa tira 
pa habri e porta pa KATAN uriná. Ata KATAN ta kana bai 
bèk, bai buska esnan ku e a bini kuné pa nan fié 25 sèn 
pa e pishi. Promé ku e a sali bai, un muhé ku ta parse 
hòmber a ofresé 25 sèn pero e no a konfié. 
Danki Dios kosnan a bira moderno awor na Hulanda. Ku 
bo por swaip pa hasi uso di baño. Asina mes algun tiner 
a mustra KATAN ku bo por sak pasa bou di markadó. Of 
hinsa pia bulé. Esei si KATAN tin miedo di hasi. Tur loke 
ku por pone KATAN kai den gara ku hustisia bo no ta 
haña KATAN ta faya kuné. Pa e parti ei KATAN ta masha 
kobarde. Pero ora KATAN tin ku aktua, KATAN no ta duda 
pa aktua. Mi ta bai un pelea di kaya ku bo gewon gewon! 
Ta manera poko dia ei KATAN a bai hunga Bolas. Katan 
ta kana bai KATAN su outo. KATAN ta mira un mucha 
hòmber pará na e porta patras di KATAN su outo poko 
sospechoso. Ya KATAN a pensa kaba kon KATAN ta yega 
bula dropkick den pechu. Ora e gai a mira KATAN ta bini. 
Kiko e abusador a hasi: E a bira ku su dindòn den KATAN 
su direkshon i puntra: “Nunka bo no a mira un hòmber 
para pishi? Of ta mi ko’i trabou bo kier a wak? E la kere 
ku KATAN ta spanta òf bèk pa su akto sin rèspèt. M’a 
hinka mi man den mi tas saka mi sòmbèchi, mi di kuné: 
“Na mi e, poné den mi man pa mi wak e mas mihó ya mi 
ta kòrta koroto pone abou pa bo, òf mi ta kòrté bai regalá 
un marimachu!” Nunka mi tabata sa ku homber por ko- 
bardiá asina. Mes ora e a kue wardé kana duru bai laga 
KATAN. KATAN su lema ta: No bin hunga loko mes banda 
di KATAN paso KATAN semper ta mas loko kubo! 


Poko dia ei KATAN tabata sigui un diskushon na radio. 
Algun hende pro LBGTQ tabata diskutí tokante mester 
traha wc apart pa hendenan transgender na tur edifisio 
públiko. Ami ta sali bisa boso. KATAN no ta komprondé 
e asuntu aki pa kiko mester di un pòchi WC apart? Paso 
e muhé ku operá bira hòmber e ta haña un peno tòg? Of 
e ta keda konservá su peno? Awor si e keda konservá su 
peno, ta hòmber e ta tòg! E tin ku para pishi den un ori- 
nario tòg òf e ta pishi spat mua e pòchi dje damanan? Of 
ta sinta e ta sinta pishi ku e peno ei? Meskos ta konta pa 
e hòmber ku bira muhé. E sushamentu di WC no ta keda 
mesun kos? Awel shonnan e kos aki a keda semper den 
mi kabes. Kiko ta e posibel problema i kiko mester ta e 
solushon. Awel awor laga KATAN konta boso kiko si ta 
problema. 
KATAN ta kòrda kiko a pasa un amiga di KATAN na Hu- 
landa. E amiga di KATAN a bai bishitá un universidat pa 
un interkambio eskolar. Intenshon tabata pa wak kiko e 
universidat aki tin di ofresé ku aki na su pais nan no a in- 
trodusí ainda. Ivon asina e amiga di KATAN yama, tabata 
den e aula di e universidat ta skucha diskurso na mo- 
mentu ku e a sinti ku su orina ta biniendo. E a lanta bai 
pafó i a wak unda e wc ta. E a mira un bòrchi pe sigui pa 
e yega wc. I a sigui esaki. Ivon a mira un señal di baño e 
a habri porta di esaki drenta. Habri un otro porta mira un 
pòchi di wc kai sinta. Ora e a kaba di hasi su mesté. E ta 
mira ku no tin papel di WC. E WC tabata unu chikitu. Laga 
KATAN splika bo mas detayá pa bo komprondé KATAN 
bon. Bo ta habri un porta drenta. I ora bo ta paden bo ta 
mira dos porta mas. Pues IVON a habri un di nan drenta. 
Na momento ku Ivon a realisá ku no tin papel di WC pa e 
por seka su nunu, e a pensa ku e por sali lihé lihé habri 
e otro porta drenta den dje. Paso tòg e no a sinti move- 
shon den e otro WC. Ivon tabatin un saya bistí. I a mira e 
posibilidat ku e saya lo tapa su karson djabou. Ivon no ta- 
bata kier a bisti su karson djabou sin seka su nunu paso 
esaki por poné kana hole pishi despues. 
Ivon a sali i kuminsá trek na e otro porta. E promé trèk 
ku e a trèk e porta a habri. Pero na e otro banda dje porta 
tabatin un hòmber. E hòmber a mira IVON su karson dja- 
bou ta kologá bou di su saya. I e hòmber a kuminsá smail 
ku IVON. Ivon ku a mira ku e hòmber a kuminsá smail 
kuné i ta blo wak su karson djabou ku a sak sali bou di 
su saya a spanta. Sak abou mes ora pa trata na manda su 
karsou djabou na haltu. Nèt e momento ei ta drenta un 
otro hòmber. Hesuseya IVON a kuminsá grita sòri sòri i a 
kuminsá kue kaminda pa porta. Laga kil keda hole pishi 
numa. E dos hòmbernan a kana bai riba dje. I bisé na 
hulandes. Ku e no mester tin miedo. E otro ku a drenta 
hañé den un posishon robes ku e otro hòmber a bisé: “ E 
no mester hasi sèks den baño di skol e por warda ora e 
yega kas”. E dos hòmbernan a kuminsá diskutí i Ivon no 


TRANSGENDER 

Ata m’a lesa ku Funchi a baha 
ku penshun siman pasá. 
Awèl sí. Ami tin gana di sa kiko 
esnan ku gusta ‘e hel’ ta bai hasi 
awor? 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e arte 
di skirbimentu. Tene tambe e dedenan fleksibel. Tene e tinu bei, purba pa no kai 
den ripitishon. 


DEN PASO DI 


BÒI 


Papiando di ‘Den paso di 
Bòi’. Mi a trata te awor di 
hasi tur loke ta posibel pa 
traspasá mi konosemen- 


tu riba tereno di kultura, 
historia i kultura pa otro 
hende. Mi ta trata pa trese 
hende den mi paso. Mi ta 


skirbi, traha dokumental 
di video, reskatá historia 
oral lokal, pa asina e infor- 
mashonnan aki por keda 


tras pa generashonnan 
ku ta sigui. Pero mi no ta 
logra manera mi ke. Mi no 
tin un siguidó fast ainda, 
pero si hendenan ku ta 
kue algu aki i aya. Un dje 
personanan aki ta Emma 
Pratt. 


*** 
E último añanan mi es- 
fuersonan riba e tereno aki 
tabata mas ku nunka. Mi 
a pone mi konfiansa total 
den hende, bisa nan asta 
tin biaha ku mi ke ‘clone’ 
mi mes den nan. Pero 
a resultá enbano. Anto 
esei ta duel mi hopi. E ta 
deskurashá bo, ta kibra 
bo, pone bo pèrdè ánimo. 
Energia pèrdí. Bida a siña 
wanta i soportá tur sorto 
di sla. Pero mi kapasidat 
di rekuperashon tambe ta 
baha. Ta hende mi ta. Mi 
a duna hendenan rondó di 
mi tur sorto di oportunidat. 
Oportunidatnan di oro, 
pero nan no ta gara nan. 
Ta laga nan pasa bai. Ta 
lamentabel i ta duel mi 
hopi. 


*** 
Sua ta keda sua. Djasa- 
bra mi a hiba Charles 
Martis, alias Chamòk, na 
su último lugá di sosiegu 
den santana katóliko na 
Playa. Ta mi sua, ruman 
di Shirley. Banda di sua, 
Chamòk tabata mi kom- 
pèr tambe. Huntu ku Ilka 
Everts, madrina, nos a ba- 
tisá Sharlina, yu mayó di 
Chamòk i Sumaira. Den 
añanan setenta i ochenta 
mi tabata basta será ku 


Chamòk. Por ehèmpel 
nos sa bai yag yuana 
den besindario di Lagun, 
Washikemba 
i 
Bolivia. 
Chamòk tabatin un sko- 
pèt di aire, di manera ku 
kuementu di yuana tabata 
bai fásil. 


*** 
Mi ta kòrda kon un biaha 
Chamòk ku mi a krusa 
Bolivia den forma diago- 
nel, di nortwèst pa sùitost. 
Un kaminda largu. Shir- 
ley a baha nos na Bolivia 
Abou, na unda Arawak ta 
situá awóraki, pa buska 
nos bèk na Lagun oranan 
despues na un ora palabrá 
adelantá, segun mi banda 
di 1or òf ta 2’or di mèrdia. 
Meimei di Bolivia nos a 
topa ku un neishi di lora 
den buraku di un palu di 
wayaká. Nos a saka e yu- 
nan, ku tabata hopi grandi 
kaba, bai kuné. Chamòk 
a keda ku un. Mi a duna 
mi mama un, miéntras ku 
e otro a bai Kòrsou pa mi 
ruman Marita. E tempu ei 
no tabata pone masha at- 
enshon na protekshon di 
lora. 


*** 
Chamòk tabata un perso- 
na generalmente trankil. 
Último añanan mi no ta- 
batin 
masha 
kontakto 
mas kuné. Asina bida ta. 
Ta yega ku bo kamindan- 
an ta será den bida. Pero 
semper nos a keda bon 
ku otro. Ku Chamòk sos- 
egá na pas. 
*** 


Esaki ta famia Martis ku Chamòk ainda na bida. Parti patras di robes pa drechi pará 
Chamòk, Miguel (Pietje Bel), Greta, Alfred (Yellowman) i Elsa. Dilanti sintá di robes pa 
drechi Betty, Shirley i Ines. Tata di e famia aki, Piet, a muri for di añanan ochenta. 

HISTORIA DI AWA 


I KORIENTE 


Den kuadro di 60 aña di WEB N.V., kompania di awa i elektrisidat, BONERIANO ta 
publiká e seri aki tokante historia di awa i koriente na Boneiru. Durante ku e seri ta sali 
lo hasi pregunta ku chèns pa gana premio. 


Kapasidat inisial 
E planta di OGEM na 
Playa a kuminsá drai na 
1953 ku sinku agregado ku 
un kapasidat total di 388,7 
kVA. Pero den e aña ei mes 
a trasladá dos mashinnan 
chikitu for di e sentral aki 
pa Rincon, di manera ku pa 
fin di e aña ei e kapasidat na 
Playa a baha te na 340 kVA. 
Rincon en kambio a haña 
den e aña ei un kapasidat di 
produkshon di 42,5 kVA, 
pues dos mashin. Promé 
ku e pone e dos mashinnan 
aki Rincon su kapasidat 
di produkshon di koriente 
tabata di solamente 15 kVA. 
Tambe OGEM a instalá 
un ‘schakelbord’ na e sentral 
di Playa. Esaki a keda kla 
den e mesun aña ei. 
For 
di 
momentu 
ku 
OGEM a tuma enkargo pa 
produsí i distribuí elektrisidat 
na Boneiru su plan tabata pa 
na un sierto momentu den 
futuro, “si sirkunstansianan 
koperá”, manera nan mes a 
opservá, yega na solamente 
un planta ku ta produsí 
koriente pa henter e isla. 
Pues OGEM a keda mantené 
na promé instante e planta di 
Rincon temporalmente den 
uso. E idea tabata pa instalá 
un kabel di tenshon haltu ku 
ta hiba e ora ei koriente di 
Playa pa Rincon. 
OGEM 
a 
kuminsá 
instalá na 1953 diferente 
transformator den e área di 
Playa pa mantené e tenshon 
di koriente konstante. Mas 
aleu e kompania a kambia 
e ‘begrenzer’-nan ku tabata 
eksistí for di tempu di 
Gerharts pa meternan di kWh 
(kilowattuurmeters). 


Ret di koriente 
OGEM a pone tambe den 
su promé aña na Boneiru hopi 


atenshon na e ret di tenshon 
abou di koriente. Esaki ta 
e wayanan ku ta kore den 
barionan pa repartí koriente 
na kasnan. 
Na momentu ku OGEM 
a kuminsá tabatin 110 palu 
di lus ku tabata sòru pa 
iluminashon di kayanan di 
Playa. Esaki tabata inkluí 
tambe algun poste di lus riba 
waf. 
OGEM a kuminsá operá 
na Boneiru ku un personal 
di 18 persona, inkluyendo 
personal di ofisina, den e 
planta i un plug ku tabata 
traha riba e ret di distribushon 
di koriente. 
Ofisina 
di 
OGEM 
tabata situá den e mesun 
kompleho kaminda e planta 
tabata establesé. E ofisina 
tabata keda nèt na e skina 
di Kerkweg (awendia Kaya 
Lodewijk D. Gerharts) i 
Kaya Prensès Marie, awendia 
Panaderia Exito. 
Na luna di ougùstùs 1953 
OGEM a habri un showroom 
tambe den e edifisio kaminda 
su 
ofisina 
tabata 
situá. 
Pasobra OGEM tabata bende 
tambe aparatonan eléktriko 
manera frishidèr i wasmashin, 
tambe stof di gas, teniendo 
kuenta 
ku 
e 
kompania 
tabata enkargá tambe ku 
bendementu di bòter di gas 
riba e isla aki. No ta pòrnada 
OGEM tabata abreviashon 
di 
Overzeese 
Gas- 
en 
Electriciteitsmaatschappij. 


Konekshon 
Den e promé aña di 
OGEM tabatin 214 kas i 
ofisina òf empresa konektá 
riba e ret di koriente na Playa 
i 74 na Rincon. Un detaye 
interesante ta ku den e aña 
ei e kantidat di konsumidó 
di koriente a subi na Playa di 
187 pa 214 i na Rincon di 59 


pa 74. 
Pa 
OGEM 
tabata 
importante 
pa 
promové 
konsumo di elektrisidat na 
Boneiru. Ta den e kuadro 
aki tambe mester a mira e 
echo ku e kompania mes 
tabata aparatonan eléktriko 
i stof di gas. Mas aparato 
den komunidat mas uso di 
koriente i mas entrada pa e 
kompania. 
Promé ku stofnan di 
gas a hasi nan entrada na 
Boneiru, hendenan di ántes 
tabata kushiná riba palu, 
karbon i mas despues riba 
stof di kerosin. Na Boneiru a 
produsí un kantidat enorme di 
karbon den e promé mitar di 
siglo pasá pa manda Kòrsou. 
Pa siman diferente barku 
tabata sali for di Boneiru ku 
kargashonnan di karbon. 
Gas a kuminsá yega serka 
e konsumidó antiano na aña 
1949, momentu ku N.V. 
Nederlands-Antilliaanse 
Gasmaatschappij (NAGM), 
aktuando komo distribuidor 
di Shell Nederlandse Antillen 
Verkoopmaatschappij 
N.V. 
(SNAV), a kuminsá ta entregá 
gas den silinder (bòter). 


Gas 
E promé kompania ku 
a kuminsá distribuí gas na 


Boneiru pues tabata OGEM 
(N.V. Overzeese Gas- en 
Electriciteitsmaatschappij), 
ku tabata hasi esaki pa 
NAGM. 
Kisas ta interesante, pa 
loke ta trata gas, menshoná ku 
e aktividat aki di e kompania 
di elektrisidat i gas a pone ku 
Martins Felida di Antriol a 
konstruí e barku Stormvogel, 
un balandra, pues barku di un 
mast. Felida tabata empleá 
den añanan sinkuenta na e 
planta di OGEM den Playa. 
OGEM tabatin mester 
di un medio di transporte di 
bòternan di gas for di Kòrsou 
na Boneiru. Gerensia di e 
kompania a papia ku Martins 
Felida, kende aparentemente 
a mustra interes pa realisá 
e transportenan aki. Nan a 
sigur’é ku si e lo por yega na 
un barku pa hasi e transporte 
aki, e lo haña un kontrato ku 
e kompania. 
Martins 
Felida 
huntu 
ku su tata Jan Felida i tio 
Lourens (Lènchi) Felida a 
konstruí na Playa Pabou, 
bou di un palu di tamarein, e 
barku ku nan a duna e nòmber 
Stormvogel. Na momentu ku 
e barku tabata kla enbèrdat 
el a transportá durante un 
periodo basta largu bòternan 
di gas for di e refineria Shell 


na Kòrsou pa Boneiru. 
Kargamentu 
i 
deskargamentu di e bòternan 
di gas riba Stormvogel no 
tabata fásil. Na Boneiru 
Johnny 
Matthew 
tabata 
transportá e bòternan di gas 
pa e planta di OGEM den 
Playa, for di unda un trùk di e 
kompania tabata entregá nan 
na kas di klientenan. 
Na 1966 a bende 300.000 
liber di gas na Boneiru. E 
tempu ei tabatin 720 kas na 
Boneiru na unda tabatin un 
stof di gas. 
Despues 
di 
tempu 
e 
aktividat di bendementu i 
distribushon di bòter di gas 
a bai den man di e kompania 
H a n d e l m a a t s c h a p p i j 
Kralendijk 
(HMK) 
di 
Lodewijk D. Gerharts. A 
remplasá e barku Stormvogel 
pa Debbie. 
Martins Felida a usa 
Stormvogel 
despues 
pa 
transportá karga general entre 
Boneiru i Kòrsou. Tambe 
el a piska na e islanan ‘Los 
Monjes’ pabou di Aruba ku 
Stormvogel. E tempu ei el 
a hinka motor tambe den 
e barku aki, ku ketu bai ta 
eksistí, komo e úniko barku 
dje grandura ei ku ainda ta 
riba laman. 


Ofisina i showroom di OGEM den Kerkweg – aktual Kaya Lodewijk D- Gerharts. 


18 
Djaluna 4 Desèmber 2023 
Djasabra 2 Desèmber 2023 
10 


Di promé Djadumingu di Atvènt 


Promé Lektura 
: Isaias 63, 16b-17. 19b; 64, 3b-8a 
Salmo 
: Salmo 80, 2a-3b. 15-16. 18-19 
Di dos Lektura 
: 1Korintio 1, 3-9 
Evangelio 
: Marko 13, 33-37 


ora el a mira su mes bon bisti i 
ku un sonrisa riba e pintura. E 
pintor a kontest’é: “Pero esaki 
ta e hòmber ku abo ainda por 
yega na ta”. 
Awor ku e temporada aki 
di Atvènt ta kuminsá, durante 
kua nos ta prepará pa binida 
di Señor, e Palabra di Dios ta 
bisa nos tur i abo ku no ta 
prepará pa e pintura pasobra 
boso ta prizonero di e mil tram- 
panan di e mundu aki, ku boso 
ta shushi, desilushoná, sin sper- 
ansa, sin amor, ku ta buska so- 
lushon pa boso problemanan 
den korant, den horoskop òf 
den aventuranan nobo. 
E Palabra di Dios ta bisa 
nos: abo por kambia, abo por 
yega na ser otro. 
“Abo ta nos Tata, nos ta e 
klei i abo ta esun ku ta forma, 
nos tur a ser trahá pa bo man”. 
Esun ku ta forma aki ta 
bisa, pone bo mes den mi man, 
lagami forma BO i ami lo siña 
bo loke bo por yega na ta. 
Bo ke kambia? Bo ke ta 
prepará pa binida di Señor? 
Bo ke biba e tempu aki di es- 
pera, di Atvènt, sin miedu? 
Nos sa ku hopi ta esnan ku 
no ke, esnan ku no ta pone nan 
mes disponibel pa e Palabra di 
Dios, esnan ku no tin tempu, 
esnan ku ta biba agitá pa moti- 
bu di trabou, pa kansansio, 
yunan..., esnan ku ta pensa ku 
ta imposibel. 
Iglesia ta ofresé nos tur un 
temporada nobo, un tempora- 
da di espera i di speransa: 
ATVÈNT. 
Atvènt ta kòrda nos ku nos 
no tin kòntròl di historia ni di 
bida. Dios tin e kòntròl i nos, e 
kreyentenan, ta dependé di 
Dios, di su poder, di su aks- 
hon i di su amor. 


Atvènt i Pasku 
Atvènt 
Nifikashon i kontenido 


Atvènt ta nifiká binida. E tempu nos prepará para la bini- 
da di Señor. E binida di Kristu na mundu se realisá den un 
tripel plan: 
PASADO: binida históriko na Palestina, 
PRESENTE: binida sakramental, awe, 
FUTURO: binida glorioso na fin di mundu. 


Kristu ta biniendo awe i aki, na nos, denter di nos. E ta 
hasiendo nos manera e kurpa di djE, solidario di su persona 
i di su misterio redentor. Mediante e don di su palabra i di 
eukaristia, Kristu ta graba su mes den nos. E ta hasi nos su 
kurpa. Su binida glorioso na final di tempu lo no ta otro kos 
ku e revelashon di e binidanan ku awor E ta realisá den nos. 
Tin kontinuidat real entre su binida aktual i su binida glorio- 
so. Eksaktamente igual manera e simia ku ta prolongá den e 
fruta. Esaki ta e bèrdat di fe mas grandioso. Esun ku ke topa 
ku Kristu bibu, mester penetrá den e misterio di su presen- 
sia, atraves di liturgia. Ta nesesario ku e kristian tin mirada 
interior. Atvènt ta radikalmente serkania i presensia di Señor. 


E testigunan grandi di atvènt 
Nan ta tres: Profeta Isaias, Huan Boutista i la Bír- 
gen Maria. 
Isaías ta anunsiá kon e Mesias ku lo bin lo ta. E ta sakudí 
konsiensia di e pueblo pa krea den e aktitut di espera. E ta 
eksihí puresa di kurason. 
Huan Boutista ta señalá ken ta e Mesias, ku ya a bini. E 
mes ta modelo di ousteridat i di ardiente espera. 
Maria ta e figura klave di atvènt. Den dje ta kulminá e 
espera di Israel. E ta e mas fiel amabel di e palabra ku a bira 
karni. E ta risibié den su seno i den su kurason. El a brinda su 
bida i su sanger. Maria ta Hesus kuminsá. El a hasi posibel e 
promé Pasku i ta modelo i mama pa tur e binidanan di Dios 
na hendenan. Maria, pa su fidelidat, ta tipo i mama di Iglesia. 


E aktitutnan fundamental di atvènt 


1.Aktitut di espera. Mundu mester di Dios. Humanidat 
ta desilushoná i desampará. E aspirashonnan moderno di pas 
i di dicha, di unidat, di komunidat, ta tereno prepará pa e 
bon notisia. Atvènt ta yuda nos komprendé mihó kurason di 
hende i su tendensia ambisioso pa felisidat. 
2.E regreso na Dios. E eksperensia di frustrashon, di 
peliger, di ambigwedat, di ta enkarselá, di pèrdida di libertat 
eksterior i interior di hendenan di awe, por oumentá e set de 
Dios, i e nesesidat di «subi pa Herusalèm» komo lugá di biba 
di Dios, segun e salmonan di e tempu aki. E infidelidat na 
Dios ta destruí e pueblo. Su fidelidat ta hasi su berdadero 
historia i identidat. Atvènt ta yuda nos konosé Dios i su amor 
na mundu mihó. E ta duna nos konosementu interno de Kristu, 
ku siendo riku pa nos a bira pober. 
3.Kombershon. Ku Kristu, e reino ta serka denter di 
nos. E bos di e Boutista ta e gritu di atvènt: «Prepará e ka- 
minda di Señor, yena tur vaye, i baha kada seru i seritu, paira 
partinan ku no ta pareu e region yená ku piedra i baranka lo 
bira un lugá lizu. Tur hende lo mira salbashon di Dios ... » (Is 
40,3-5). Atvènt ta siña nos hasi nos mes presente den histo- 
ria di salbashon di ambiente, pa komprondé e amor komo 
salida di nos mes i e solidaridat pleno ku esnan ku ta sufri. 
4.Hesus ta e Mesias. E lo ta e libertador di e hende 
kompleto. E lo lucha kontra tur malu i lo vens’é no dor di 
violensia, sino dor di e kaminda di un bira víktima di amor. 
La salbashon pasa por el enkuentro personal con Kristu. 
5.Goso i alegria. E reino di Kristu no ta únikamente 
algu sosial i eksterno, sino interior y profundo. E binida di e 
Mesias ta e anunsio di e gran goso 
pa e pueblo, di un alegria ku ta 
konmové hasta shelunan mes ora 
e pekador ta arepentí. Atvènt ta 
siña nos konosé ku Kristu, i su 
Pasku, ta e fiesta sigur i definitivo 
di e humanidat nobo. 


Un rabi a puntra su studi- 
antenan: Algun di boso sa ki 
ora nochi ta terminá i ki ora 
dia ta kuminsa? 
Un studiante a kontestá: 
“Ora bo mira un animal den 
distansia i bo sa si ta un karné 
o un chubatu. 
Otro a bisa: “Ora bo mira 
un palu djaleu i sa si ta trata di 
un palu ta di chèri o un palu di 
banana” 
Kada un di e studiantenan 
tabata duna kontestanan inge- 
nioso t’e ora ku e rabi a bisa 
nan, laga ami duna boso mi 
kontesta. Anochi ta terminá i 
dia ta kuminsá ora bo ta mira 
kara di kualke ser humano i ta 
mira kara di bo ruman hòm- 
ber o ruman muhé. Si bo no 
por hasi esaki, no ta importá 
e ora di dia, ainda bo ta biba 
den anochi. 
Atvènt ta temporada di dis- 
tinguí Hesukristu, Prínsipe di 
lus, kara di e ruman, entre e 
sobra prínsipenan di e merk- 
ado humano aki. 
Hopi aña patras tabatin un 


anunsio ku ta bisa: “Un buki 
ta yuda pa Triunfá”. 
Nos, awe, ora e aña 
litúrgiko ta kuminsá, nos ta 
habri e Buki, siklo nobo di le- 
kturanan, e siklo B, i nos ta 
bisa:” Un Buki ta yuda pa ka- 
mbia.” 
E buki aki no ta yuda nos 
pa ta eksitoso den negoshi, ni 
ta salba nos. Únikamente 
Señor Hesus ta salba. I He- 
sus no ta un buki. Pero ku e 
Buki aki por kuminsá un ka- 
mbio i un aventura den direk- 
shon di bida. 
Algun bia nos tur a mira, 
un di e pintornan ei ku ta krea 
kuadro rápido di hende riba 
kaya. Un dia un hòmber bu- 
rachi i sushi a modelá, sin fei- 
ta i ku paña ku ta hole malu. 
Apesar di su aspekto desas- 
troso el a fingi gran dignidat. 
E pintor a dediká mas tempu 
ku normal na dje i ora el a 
kaba el a presentá e hòmber 
su pintura . 
“Esaki no t’ami”, e hòm- 
ber burachi a bisa sorprendí 

ARUBA 
STATIA/SABA/ST. MAARTEN 


ORANJESTAD (EUX) 
-- Awor e esenario ta kla 
pa e vòsnan, nesesidatnan i 
prioridatnan di e muchanan 
di Statia por keda konsiderá 
den desaroyo di polítika 
públiko, 
programa 
i 
desishon. Den presensia di 
e Komisario di Gobièrnu, 


Alida Francis i mas di 
un 
dozein 
di 
alumno, 
Statia tabata un di e tres 
munisipionan 
Hulandes 
resigná komo kandidato 
amikal pa mucha den e 
siudatnan di UNICEF. E 
otro dosnan ta Den Haag 
i Gooise Meren den e 


provinsia di Hulanda Nort. 
E tres munisipionan akí ta 
e proménan na Hulanda pa 
risibí e distinshon akí. 
Den e añanan benidero, 
Statia i e otro munisipionan 
ta bai traha ku mucha i 
hóben pa evaluá kon polítika 
lokal ta sirbi realmente 


derechonan di mucha i 
hóben. Sí e munisipionan 
logra logra e metanan i 
resultadonan 
konkreto, 
nan ta risibí rekonosimentu 
ofisial 
komo 
siudatnan 
amikal pa mucha i ta uni ku 
e ret di míles di munisipio 
den mas di 40 pais. 
E 
inisiativa 
ta 
un 
programa 
global 
di 
e 
organisashon di Nashonnan 
Uní 
pa 
derechonan 
di 
mucha, 
UNICEF, 
pa 
hasi e munisipionan mas 
amikal ku e muchanan pa 
e muchanan i hóbennan 
krese na un manera sigur, 
saludabel i ku oportunidat. 
Suzanne Laszlo, direktor 
di UNICEF Hulanda, ta 
enfatisá dikon e inisiativa 
akí ta asina importante 
pa e munisipionan: “Ta 
trata di parkenan inklusivo 
pa 
mucha, 
polítika 


kontra pobresa dirigí na 
mucha, pero tambe di un 
partisipashon signifikante 
di mucha i hóben, te ku 
diseño di kaya ku ta aseptá 
mucha. 
Esei 
ta 
nesesario 
d e s e s p e r a d a m e n t e . 
Munisipio ta hunga un ròl 
krusial den bida di mucha 
i hóben. Polítika munisipal 
ta esensial pa desaroyo i 
bienestar di mucha, pero 
hopi biá nos ta mira ku 
polítika i plannan pa mucha 
i hóben den e munisipionan, 
ta algo pa hasi.” 
Dor di partisipá, Den 
Haag, Sint Eustatius i 
Gooise Meren, ta demostrá 
ku nan tin intenshon di 
tuma pasonan fundamental 
den e sentido aki. Esey ta 
un señal importante i bon 
pa e muchanan ku ta biba 
den e munisipionan aki. 


Statia ofisialmente un kandidato amikal pa mucha 


PHILIPSBURG 
-- 
Dia 28 di novèmber 2023 
un grupo di profeshonal 
médiko di St. Maarten 


i 
Departamento 
di 
Ambulans di Ministerio 
di Salú Públiko, Desaroyo 
Sosial i Labor, a bishitá e 


fasilidatnan médiko bordo 
di e krusero aleman Mein 
Schiff 4. E profeshonalnan 
médiko tabata kompañá pa 
direktor di turismo, May- 
ling Chun. 
Esaki 
ta 
e 
promé 
paso den un esfuerso di 
profeshonalnan 
médiko 
pa mehorá kolaborashon i 
koperashon den e industria 
di krusero na St. Maarten 
den loke ta trata kuido pa 
pashènt. 
E inisiativa akí tabata 
dirigí dor di Dr. Stefan 
Luhrs di Bjorn Steiger 


Foundation di Alemania, 
den kolaborashon ku Dr. 
Cylred Richardson, hefe di 
Departamento di Ambulans 
di 
Ministerio 
di 
Salú 
Públiko, Desaroyo Sosial i 


Labor. 
Minister 
Ottley 
ta 
aploudí e esfuersonan di 
profeshonalnan 
médiko 
pa mehora kolaborashon i 
koperashon. 


Tour históriko riba barku krusero ku fasilidat médiko 


THE 
BOTTOM 
-- Despues di e resien 
apertura di un edifisio di 
Korte na Sint Eustatius, 
Saba awor tambe tin su 
propio edifisio di Korte. 
E inougurashon di e 
edifisio di Korte di Saba a 
tuma lugá djaweps atardi. 
E kartel di e korte nobo a 
presentá pa gezaghebber di 
e isla, Jonathan Johnson i 
presidente di Korte Komun 
di Hustisia, Mauritsz de 
Kort. 


E apertura di un edifisio 
di Korte riba e dos islanan 
chikitu, ta den liña ku e 
vishon di Korte ku tur 
e islanan mester tin nan 
propio 
ofisina 
hudisial, 
kaminda 
ta 
atendé 
e 
kasonan lokal i presidí pa 
e huesnan di Korte Komun 
di Hustisia. Ku e apertura 
di e edifisio di hustisia na 
Saba i Sint Eustatius, e seis 
islanan di Antia Hulandes 
di ántes, awor tin nan 
propio edifisio d hustisia. 


Saba awor tambe tin su 
mes edifisio di Korte 

KÒRSOU 


WILLEMSTAD 
-- 
Den 
un 
enkuentro 
ku 
prensa djaluna atardi na su 
megastore na Biesheuvel, 
Digicel 
a 
presentá 
su 
kampaña di fin di aña. 
E Pasku akí, Digicel ta 
regalando mas ku 27 mil 
florin na premio. 
Kamilla 
Foendoe 
di 
Digicel, a elaborá riba e 
kampaña anunsiando hopi 
promoshon i evento pa 
henter famia. Mester bisa 
ku e kampaña akí ta paralelo 
ku Boneiru i Aruba. 
“Nos 
ke 
gradisí 
nos klientenan pa nan 
preferensia den Digicel, un 
aña fruktífero i kampañanan 
eksitoso. Nos sa ku e famia 


di Digicel a bin ta spera 
e kampaña di Pasku ku 
hopi espektativa. E aña 
akí nos ta regalando mas 
ku 27 mil florin na premio 
durante henter e temporada 
pa klientenan di Digicel 
Kòrsou,” Foendoe a bisa. 
Lo tin diferente premio e 
Pasku akí ku sigur ta animá 
henter famia. E promé 
premio ta un biahe pa 
Disney Land pa 4 persona, 
ku tur gastu pagá. Banda di 
esaki, tur djaweps ta saka 
ganador pa diferente bale. 
E premionan fantástiko 
ku Digicel tin den su 
kampaña 
di 
Pasku, 
ta 
keda kompañá pa algun 
tremendo oferta. Tur esnan 


ku un plan Postpago, por 
skohe un regalo ku su 
plan nobo i skohe entre 
50% di deskuento pa 3 
luna riba su resibu, òf un 
Samsung A24 nobo. Tuma 
nota ku e Samsung A24 ta 
spesialmente pa e kampaña 
aki. 
Pa esnan ku tin un 
Prepaid-Prime 
Ultra 
Bundle, tambe tin premio. 
Aktivá un Prime Ultra 
Bundle di 5 dia ku yamada 
ilimitá pa 25 florin i gana 
premio. Por hasi esaki 
fásilmente den e MyDigicel 
app. 
Pa asentuá e temporada 
di Pasku, Digicel tin su 
tradishonal 
nochinan 
di 


kompra, dianan 7, 14 i 
21 di desèmber, ku hopi 
oferta. Digicel Megastore 
na Biesheuvel ta habrí te ku 
8’or di anochi. 


Ta 
invitá 
klientenan 
keda pendiente ya ku tin 
mas evento i promoshon 
durante henter desèmber. 


Gana un biahe di kuater persona pa Disney Land ku tur gastu inkluí 
Digicel reglando mas di 27 mil florin na premio 


WILLEMSTAD 
-- 
Presidente di Asosashon 
di Empresarionan Chikí di 
Kòrsou, ADECK, Gabriël 
‘Boy’ Magdalena, a risibí 
resientemente e di 4 buki di 
Feng Shui na Papiamentu 
skirbí 
pa 
konosedó, 
konsehero i outor, Reyna 
Joe. 
E buki nobo ta pa aña 
2024 ku ta aña di dragon 
bèrdè i ta pa tur hende 
ku ke usa e konosementu 
antiguo akí pa nan mehorá 
nan bida, òf pa mantené e 
bon bida ku tin, sin importá 


na unda ta pará awor aki 
den bida. 
Sigur empresarionan ta 
benefisiá di e konosementu 
antiguo akí ku ta duna no 
solamente guia pa kon 
organisá 
negoshi, 
pero 
tambe pa sa ki momentu 
òf nò, tuma desishonnan 
impaktante pa futuro di e 
negoshi. 
E buki ta un hèrmènt 
informativo pa tur hende 
ku ke ta importante i ku 
ke sa kon atendé ku éksito 
i áreanan den nan bida kua 
nan ta outoridat, fama i bon 


nòmber, amor i romanse, 
bon 
yu 
i 
kreatividat, 
biahamentu i hende pa yuda, 
entrada stabil ku un trabou, 
sabiduria i inteligensia, salú 
i hopi plaka. 
I e ta di balor tambe pa 
studiantenan i hendenan ku 
ta bai konstruí un edifisio. 
Usadónan ta haña banda 
di 
informashon 
general 
tambe datonan spesífiko, 
pa por plania aña i bida, 
usando splikashon detayá 
di e diferente energianan ku 
tei. 
Anteriormente 
kaba 
Reyna Joe a skirbi buki 
pa aña 2023 ku ta aña di 
konènchi di awa, 2022 
ku tabata aña di tiger di 
awa i 2021 ku tabata aña 
di toro di oro. E añanan 
ta indiká segun signonan 
den astrologia Chines i 
elementonan usá den Feng 
Shui. 
Feng Shui ta e filosofia 
di bida antiguo Asiátiko 
ku tabata usá pa siglonan 
pa emperadornan Chines 
keda na poder i ku te ainda 
ta un konosementu usá pa 
hendenan rònt mundu den 
posishonnan di poder. 


Buki nobo di Feng Shui 
na Papiamentu 


WILLEMSTAD -- E 
hóbennan ku a partisipá na 
‘Sociaal Vormings Traject’ 
(SVT), 
‘Un 
komienso 
nobo’ 
na 
Kazèrne 
di 
Marina SufÏsant, a risibí 
nan barèt. E grupo di 
hóbennan akí, bou di guia 
di Defensa, a kuminsá riba 
dia 21 di ougùstùs ku e 
promé fase di e trayekto. 
Durante un periodo di 
kuater luna, nan a siña den 
un forma militar norma i 
balornan, tambe disiplina, 
rèspèt propio, struktura, 
resistensia, 
konfiansa 
i 
sentido di responsabilidat. 
Un grupo di 12 hóben 
djaweps 30 di novèmber 
por a risibí nan barèt ku 
nan a meresé huntu ku 
nan sertifikado, durante un 
seremonia kòrtiku ku tur e 
partidonan envolví. 
E 12 hóbennan ta start 
mes ora ku e segundo fase, 
e trayekto di aprendisahe, 
LWT, bou di guia di e 
organisashon 
ehekutivo 
Funditut. Durante e fase 
akí, e hóbennan ta kontinuá 


ku nan preparashon pa 
un funshon ku ta kuadra 
pa nan riba e merkado 
laboral, di akuerdo ku nan 
kapasidatnan. 
Ku e dos fasenan akí, 
Gobièrnu di Kòrsou, huntu 
ku Defensa, ta brinda 
perspektiva pa futuro na e 
hóbennan akí. 
E proyekto ta keda 
realisá den e kuadro di 
palabrashonnan 
entre 
Kòrsou 
i 
Hulanda, 
rònt di reformanan den 
‘Landspakket’. E reforma 
akí ta inkluí bou di e tema 
‘H18’ i ta designá komo 
Programa di Formashon 
Sosial. 
Ministerio di Hustisia, 
Ministerio di Desaroyo 
Sosial, Labor i Bienestar, 
SOAW, 
Ministerio 
di 
Edukashon, 
Siensia, 
Kultura i Deporte, OWCS 
i Ministerio di Defensa, tur 
ta partner den e proyekto 
akí. 
Na febrüari 2024 ta bai 
kuminsá un SVT nobo di 
hóben hòmber. 


Pa promé biá 
Hóbennan di ‘Sociaal Vormings 
Traject’ ta risibí nan barèt 

ARUBA 
ARUBA 


ORANJESTAD 
-- 
Diabierna 
anochi 
den 
careda di 7’or y 10 polis 
y tambe ambulance a bay 
ariba caminda principal di 
Savaneta pa San Nicolas, 
unda cu dos persona a 
wordo alcansa pa un auto. 
Na yegada di polis, nan 
a bin topa cu un pareha di 
edad 
seriamente 
herida 
ariba caminda. 


Ta pidi ambulance cu 
maximo urgencia, mirando 
e situacion di ambos. 
E homber(75) tawata 
esun mas serio e no tawata 
reacciona 
e 
momento 
ey. Pero, na yegada di 
Paramediconan nan a logra 
stabilis’e y sali cu urgencia 
direccion Hospital. 
Su esposa tambe tawata 
herida, cu un kap grandi na 


cabes. 
D e p a r t a m e n t o n a n 
concerni a wordo poni 
na altura pa cuminsa e 
investigacion. 
Caminda a wordo cera 
altura di e gas station na 
Savaneta. 
Informacion 
oficial cu nos ta dispone di 
dje ta indica cu e cabayero 
turista 
su 
situacion 
ta 
critico. 


ORANJESTAD 
-- 
Departamento di Recherche 
Noord conhuntamente cu 
Team di Aresto a haci un 
entrada hudicial na un cas 
na Seroe Patrishi. 
E caso aki ta en conexion 
cu posesion di arma di 
candela. 
Durante 
e 
entrada 
hudicial a detene e homber 
sospechoso C.T. Na e cas a 


bin encontra cu basta droga 
como 
tambe 
municion. 
Investigacion ta andando y 
no ta descarta cu lo tin mas 
detencion. Un bon trabao di 
departamento di Recherche 
Noord. 
Recherche 
Noord 
ta 
trahando incansablemente 
pa 
asina 
soluciona 
e 
casonan y como tambe kita 
arma di candela for di caya. 


ORANJESTAD 
-- 
Atraco Team un biaha mas 
a haci un detencion na 
Bushiri. Ta asina cu den 
oranan tempran di mainta 
Atraco Team hunto cu 
Team di Aresto a haci un 
entrada hudicial na un cas 
na Bushiri. 
Presente na e accion 
tabata tin tambe personal 
di Flex Team y K-9. N’e 


cas a detene e sospechoso 
di inicial L.M.A.M.O. 
Durante 
e 
entrada 
hudicial 
a 
encontra 
un arma di candela y 
cantidad considerabel di 
municion. Un bon trabao 
di Atraco Team trahando 
incansablemente pa asina 
soluciona e casonan y 
como tambe kita e arma di 
candela for di caya. 


ORANJESTAD 
-- 
Diabierna atardi pasa di 
5’or y mey polis, ambulance 
y tambe brandweer a sali 
pa 
un 
accidente 
serio 
pariba di e brug nobo. 


Materiaalwagen a wordo 
activa, debi cu a papia cu 
lo tin hende pega den auto, 
debi cu un di e autonan a 
bolter. E accidente a sosode 
entre un Kia Rio y un 


Nissan Kicks color preto. 
Na e sitio tawata papia cu 
e aparentemente e Kia Rio 
lo a dal e Nissan cu a pone 
cu e la bolter. Brandweer 
cu a yega no mester a 
drenta accion, debi cu ya 
e supuesto persona pega 
lo a sali. Paramediconan 
cu a yega a atende tur 
esnan herida, y despues a 
sali cu nan por bisa toch 
cu 
urgencia 
direccion 
Hospital. Polis di trafico 
tawata presente pa atende 
cu e caso, mientras polis di 
trafico tawata trata na guia 
e fluho grandi di trafico. 


ORANJESTAD 
-- 
Diabierna den oranan di 
atardi Unit Narcotica a tene 
un accion. 
Durante e accion aki 
a detene un total di 8 
sospechoso. Ta trata di 
hende homber como tambe 


hende muhe. Durante e 
detencionnan a confisca 
bastante droga y placa. 
Investigacion ta andando 
y no ta descarta cu Unit 
Narcotica lo haci mas 
detencion durante e dianan 
nos dilanti. Bon trabao di 


Homber(75) su situacion ta critico 
Pareha Mericano di edad alcansa 
pa auto na Savaneta 


A saca un arma di candela mas 
for di circulacion na Noord 


e departamento di Unit 
Narcotica. Cuerpo Policial 
ta haci un apelacion na 
esnan cu sa algo of a mira 
algo yama e tiplijn di polis 
cu ta 11141. 
Bo anonimidad ta wordo 
garantisa. 


Unit narcotica ta detene 
8 sospechoso 


A detene y confisca arma 
y cantidad di bala 


Accidente serio 
entre dos auto 

HULANDA 


DEN 
HAAG 
-- 
E 
munisipio di Den Haag ta 
bai kumpra dos alokashon 
vakante di hospital Den 
Haag. Outoridatnan di e 
siudat ta spera di konstruí 
sentenáres di apartamento 
den tres pa sinko aña, 
Omroep West ta skirbi. 
Mientrastantu e propiedat 
ta destiná pa bibienda 
temporal. 
For di yüli, e munisipio 
i hospital di Den Haag a 
negoshá pa kumpra e lugá 
bashí. Awor nan a yega na 
un akuerdo. E preis no ta 
kla ainda. E intenshon ta pa 


entrega e hospital bieu na e 
munisipio na final di e luna 
akí. 
No ta konosí ainda 
ken lo muda pa e kasnan 
nobo despues di esei. E 
munisipio lo diskutí esaki 
ku e residentenan lokal. 
Sinembargo e munisipio 
ta informá ku por usa e 
edifisio 
temporalmente 
den korto plaso pa risibí 
òf alohá diferente grupo 
di meta. E dos edifisionan, 
pegá na otro, a keda bashí 
pa añanan largu pasobra e 
hospital Haga a transladá 
pa otro lugá. Tempu di 


Corona, 
tabata 
usa 
e 
hospital bieu komo lugá di 
bakunashon. For di aña pasá 
ta usa un di e edifisionan pa 
refugio di wenter pa hende 
sin kas. No ta kla kiko ta 
e konsekuensianan pa e 
refugio akí. Den futuro 
serka, ta bai investigá sí 
tin asbèst den e edifisio. 
En todo kaso, e munisipio 
di Den Haag lo gasta 
750.000 euro riba esaki, e 
emisora regional ta skirbi. 
E gastunan mas haltu ta 
kompartí pa e munisipio i 
hospital Haga. 
(Fuente: NOS) 


DEVENTER 
– 
Djamars den bisindario 
di Deventer, Koninklijke 
Marechaussee a detené un 
hóben di 19 aña sospechá 
di a bende kantidat di 
prueba di identifikashon 
Europeo falsu. Esaki ta un 
di e kasonan di froude di 
identidat mas grandi ku 
Marechaussee a yega di 
haña. 
Segun e kuerpo, e 
hóben a gana míles di euro 
ku su negoshi di prueba 
falsu, ku tabata parse di 
bon kalidat. E ta bisa ku e 
tabata yuda prinsipalmente 
menornan ku un karchi di 
identidat falsu. Asina nan 
tabata eligibel pa kosnan 
ku ta rekerí pa bo tin por 


lo ménos 18 aña, manera 
alkohòl, òf eventonan. 
Marechaussee 
a 
kuminsá un investigashon 
despues ku e sentro di 
eksperto den froude di 
identidat 
i 
dokumentu, 
ECID, a risibí vários 
prueba di identidat falsu 
ku ta parse di a keda hasí 
di e mesun manera. 
Marechaussee a sigui 
e sospechoso, kende por 
a bende e evidensia via 
retnan sosial. Despues di su 
detenshon, e reshèrshenan 
a registrá lokalnan na 
Arnhem i Deventer. Ei 
nan nan a haña kantidat di 
identidat falsu i ekipo pa 
hasi e tèstnan akí. 
(Fuente: NOS) 


HEERENVEEN – E 
agente di polis ku a tira 
kontra un trèktòr ku un 
shofùr di 16 aña na yüli 
di aña pasá durante un 
protesta di agrikultornan 
na Heerenveen, a keda 
kondená na ochenta ora 
di servisio komunitario. 
Tambe el a haña un sentensia 
di prizòn kondishonal di 
un luna, ku un periodo di 
prueba di un aña. A deklará 
e agente kulpabel di intento 
di homisidio. 
E agente a usa su 
arma di kandela dia 5 
di yüli aña pasá durante 
un manifestashon kontra 


e polítika di nitrógeno 
serka di A32. E hóben a 
pasa den un blokada di 
polis ku su trèktòr. Na e 
momento ei e agente a tira 
den su direkshon. E agente 
a deklará na Korte ku e 
tabatin miedu ku nan lo a 
trapa polis. 
E tribunal ta konsiderá 
probá ku e shofùr di e trèktòr 
por a resultá mortal. Ora e 
agente a tira den e kabina, 
el a tuma e oportunidat pa 
negoshi. E bala no a yega e 
hóben, pero a terminá den 
e kabina, no leu for di su 
kabes. 
E 
veredikto 
ta 


desvia di e demanda di 
Ministerio 
Públiko, 
ku 
a eksigié solamente un 
luna kondishonal. Pero e 
tribunal ta kere ku tambe 
mester imponé un sentensia 
inkondishonal di servisio 
komunitario, pasobra sino 
no ta hasi hustisia na e 
naturalesa i gravedat di e 
echo. 
Sinembargo ta konsiderá 
e sirkunstansia di atenshon. 
Por ehèmpel, segun Korte, 
e proseso mester tabata 
duru pa e agente, kende 
solamente kier a hasi su 
trabou bon. Tambe el a 
papia ku su mayornan 


despues di e insidente. 
“E tabata nèt dilanti di 
mi pa un momento hopi 
kòrtiku,” e agente a bisa. 
“Mi tabatin miedu ku ami 
òf mi koleganan lo a keda 
heridá.” 
Segun 
e 
fiskal, 
e 
imágennan 
di 
kámera 
despues di e insidente a 
mustra ku no tabata trata di 
dal e polis, pasobra e trèktòr 
lo a pasa solamente durante 
e blokeo. Tres otro agente a 
saka arma i un di nan a tira 


tambe un tiru di atvertensia. 
Inisialmente 
tabata 
sospechá e hóben tambe 
di intento di homisidio, 
pasobra e tabata kondusí 
pasando un blokeo polisial. 
Despues a bira kla ku e no a 
keda prosesá. 
E hóben di 16 aña i 
su famia ta bisa nan ta 
satisfecho ku e veredikto. 
“E ta sinti manera un forma 
di hustisia pa e i su famia,” 
abogado Corinne Jeekel ta 
bisa. 


Ku intenshon pa konbertí e hospital den kas 
Munisipio Den Haag ta kumpra hospital bashí 


Hóben detené pa benta di kantidat 
prueba di identidat falsu 


Ku a tira riba trèktòr durante protesta 
Ochenta ora di trabou pa 
agente polisial 

MODELNAN 2024 
HYUNDAI, FORD, LINCOLN 
Bar i pasapalo on the house 
7-9 or animashon 
di Jom Gaiteros 
Bankonan lokal lo ta presente pa hasi bo soño bira realidad 
Maduro & Curiels bank, Banco di Caribe i RBC 


ARUBA 
DEPORTE 


K R A L E N D I J K - 
-E skol di karate ku ta 
Bon Karate, fin di siman 
pasá tabata na Kòrsou 


K R A L E N D I J K - - E 
klup di futbòl di Nort 
Saliña ku ta SV Estrellas, 
djabièrnè 
último 
1 
di 
desèmber 2023 ku wega 19 
di e kampionato, a gana di e 
klup di futbòl di Tera Kòrá 
ku ta ATC, esaki ku skor 
di 4-2 den kontinuashon 
di 
kampionato 
futbòl 
2023-2024 di nos isla, den 
partido ku a tuma lugá 8or 
anochi den Stadion Antonio 
Trenidad na Rincon. 
Pa loke ta e golnan di 
e partido, tabata na di 16 
i 61 minüt di e partido ku 
Gloriendrick Anthony ta 
hinka e promé golnan pa su 
ekipo SV Estrellas. 
Na di 39 minüt Mayron 
Serberie ta hinka otro gol 
pa su ekipo di SV Estrellas. 
Na di 41 minüt di e 
partido Dangelo Damascus 


ta hinka otro gol pa SV 
Estrellas. 
E golnan di ATC tabata 
na di 28 i 91 minüt di e 
partido, ku Reyshandrick 
Frans ta hinka e golnan pa 
ATC di Tera Kòrá. 
Ku e golnan aki a partido 
ta finalisá den viktoria di 
4-2 na fabor di SV Estrellas 
di Nort Saliña ku ta bai ku 
e 3 puntonan di e partido pa 
gana e partido ku skor di 
4-2. 
E partido aki ta bálido 
pa e “matchweek” 4 di 
kampionato 2023-2024 di 
futbòl di nos isla. 
Éksito na e ekiponan den 
e kampionato di futbòl di 
nos isla ku ta tuma lugá den 
Stadion Antonio Trenidad 
na Rincon. 
Éksito na e ekiponan 
den e kampionato. 


K R A L E N D I J K - - 
Federashon di Futbòl di 
Boneiru, djaluna awó 4 
di desèmber 2023, ta sera 
un aña históriko di futbòl 
di damas pa nos isla, ora 
ku pa 3or atardi ora di 
Boneiru, TCIFA National 
Academy (Turks & Caicos 
Islands) den partido bálido 


pa Concacaf W Road to 
Gold Cup ta topa ku Nos 
Isla Boneiru aya na Turks 
& Caicos. Ku e partido aki 
nos ta sera un aña históriko 
di futbòl di damas pa nos 
isla. Nos selekshon ta di 
bishita awe serka Turks & 
Caicos ku ta hunga n akas. 
Selekshon futbòl damas. 


pa e kompetensianan 33 
aña eksistensia di e skol 
Kyokushinkai Buena Viste. 
Bon Karate tabatin gran 


éksito aya na Kòrsou fin di 
siman pasá. 
Informashon ku nos a 
risibí di for di Sense Peter 
Silberie fo’i Kòrsou ta 
mustra esaki a bai bon pa 
Bon Karate. 
Jeronio 
Lont 
a 
sali 
number 1. 
Lovessa Soechit number 
1. 
Esther de Jesus number 
1. 
Everon Vrutaal number 
1. 
Diego Salazae mummer 
2. 
Thuersten 
Winklaar 
number 3. 
Raiza Wilsoe number 4. 
E 
torneo 
a 
finalisá 


djasabra último. 
Parti di e grupo a regresá 
Boneiru 
djadumingu 
último, e otro parti di 
e grupo ku ta Sensei 
Peter Silberie, Thuersten 
Winklaar, Everon Vrutaal i 
David Lee Winklaar a sigui 
pa Brasil pa Panamerikano 


Boneiru den kickboxing na Brasil 
Bon Karate ku bon resultado na Kòrsou 
fin di siman pasá 


di Kickboxing di 6 pa 10 di 
desèmber. 
Nos lo bai trata na haña 
mas informashon for di 
Brasil pa sigui informá di 
tur esakinan. 
Éksito na e hóbennan 
den e kompetensia aya na 
Brasil. 


SV Estrellas 4-2 riba ATC 


Serando un aña históriko 
Awe djaluna Boneiru kontra Turks & 
Caicos futbòl Damas 


Rose Shantely Emgelhart. 
Lygaira Pieters. 
Jaydi Susana. 
Swenthely Mercera. 
Hilda Wijnschenk. 
Frena Weibel. 
Jeanelle Thodé. 
Samantha Molina. 
Vurgy-Ann Visers. 
Yvonne Trenidad. 
Sarah Rutters. 
Nathaniela Emerenciana. 
Genisha Piar-Cornelia. 
Michenou Marsella. 
Roquienne Domacassé. 


Nylhean-Anne Rier. 
Carlin Ten Hoeve. 
Celine van Loe. 
Xaquenne Saragoza. 
Head Coach: 
Terrence Da Costa Gomez. 
Staf: 
Alexis Bloem. 
Obi Winklaar. 
Peter van Beers. 
Pedro Rodriguez. 
Daliza Rozenkrans. 
Éksito na nos selekshon di 
damas den e partido awe 
3or aya na Turks & Caicos. 

KRALENDIJK 
-- 
Davidlee Winklaar, orguyo 
di Boneiru, ta regresá su 
karera manera bokseadó 
dia 7 di desèmber na Brasil. 


E kampion aki, apesar di ta 
un atleta sobresaliente, ta 
un polis i un tata dediká. 
Despues di ta Wako 
Kampion Panamericano K1 


na 2018 i Supkampion na 
2019, e ta kla pa representá 
su isla ku disiplina i 
determinashon. 
TCB, e ofisina di turismo 
di Boneiru, ta sostené 
Davidlee komo embahador 
internashonal i ta yená di 
orguyo di e bunita isla akí. 
Davidlee, mas ku un 
kampion den rin, ta un 
ehèmpel di dedikashon i 
noblesa. Komo polis, tata 
ehemplar 
i 
embahador 
internashonal, e ta mustra e 
potensial ekstraordinario di 
Boneiru. 
Su regreso na bòkseo ta 
un motibu di inspirashon 
pa hubentut i su trabou 
komunitario ta hasi dje un 
héroe lokal. 
Boneiru tin un orguyo 
berdadero den Davidlee 
Winklaar. 


Emoshonante 
regreso den e rin 
KRALENDIJK 
– 
Djárason 31 di yanüari 
Bridgeclub 
Bonaire 
ta organisá e di tres 
kampionato 
habrí 
di 
Bridge. Partisipantenan por 
inskribí via e adrès di e-mail 
bridgeclubbonaire@ 
gmail.com. E pareha ku 
gana por yama su mes 
un aña largu kampion di 
Bridge di Boneiru. 
Ta trata di un kampionato 
habrí, loke ta nifiká ku tur 
hende por partisipá. Aña 
pasá tabata un pareha di 
Hulanda (Ankie i Rob 
Hillen) ku a gana e kopa 


dje kampionato. E promé 
biaha e ganadónan tabata 
Ivo Kistemaker i Henk 
Haverkort di Kòrsou. 
Interesante ta pues ku 
Boneiru mes nunka a gana 
e torneo. P’esei tambe nan 
ta determiná pa ten’é na 
Boneiru e aña aki sí. 
E torneo ta tuma lugá 
na Hillside, na unda riba 
tur djárason anochi e 
miembronan di Bridgeclub 
Bonaire ta tuma lugá. 
Miembronan nobo ta 
bonbiní. Esnan interesá por 
tuma kontakto via e página 
di facebook di e klup. 


Kampionato habrí 
di Bridge 


ARUBA 
DEPORTE 


